EU-ministerit kehottavat jälleen siirtokuntatuotteiden merkintään | Maailma.net\nEU-ministerit kehottavat jälleen siirtokuntatuotteiden merkintään\n16 EU:n ulkoministeriä vaatii, että vuosia vireillä ollutta ajatusta Israelin laittomien siirtokuntatuotteiden merkinnästä vietäisiin viimein eteenpäin.\n16 EU:n ulkoministeriä, mukaan lukien Erkki Tuomioja Suomen ulkoministeri (sd), vaatii EU:n ulkopolitiikan korkeaa edustajaa Federica Mogherinia edistämään sääntöjä, jotka vaatisivat Israelin laittomista siirtokunnista EU-markkinoille tulevien tuotteiden merkintää.\nVaatimus esitetään eilen torstaina israelilaisessa Haaretz-lehdessä julkistetussa kirjeessä, jossa ovat mukana kaikki suurimmat EU-maat Saksaa lukuun ottamatta.\n"Jatkuva Israelin laittomien siirtokuntien laajentaminen miehitetyllä Palestiinalaisalueella ja muilla Israelin vuodesta 1967 miehittämillä alueilla uhkaa oikeudenmukaista ja lopullista rauhansopimusta", siinä todetaan.\nUlkoministerit jättivät samanlaisen kirjeen keväällä 2013 Mogherinin edeltäjälle Catherine Ashtonille, mutta kieltoa ei edistetty Israelin ja palestiinalaisten rauhanneuvottelujen vuoksi. Neuvottelut kuitenkin kaatuivat viime keväänä.\nKirjeen arvellaan olevan myös reaktio viime kuussa uudelleenvalitun Israelin pääministerin Benjamin Netanjahun kommenttiin, jonka mukaan palestiinalaisvaltiota ei tule hänen pääministeriaikanaan.\nIsraelin miehitetylle Länsirannalle rakentamissa laittomissa siirtokunnissa elää noin puoli miljoonaa juutalaista. Tällä hetkellä niissä valmistettuja tuotteita myydään EU-markkinoilla todennäköisesti israelilaisina, minkä katsotaan johtavan kuluttajia harhaan. Muun muassa Iso-Britannia ja Belgia ovatkin jo antaneet kauppaketjuilleen ohjeet siirtokuntatuotteiden oikeasta merkitsemisestä.\nSuomi ei ole ohjetta antanut, mutta se julkaisi viime kesänä 16 muun EU-maan tavoin ohjeet, jossa varoitetaan suomalaisyrityksiä siirtokunnissa toimimisesta.


Keskisalo: "Turpaan tuli niin, että tukka lähti" | Yle Urheilu | yle.fi\nTänään 14:58 Erään kirjan elinkaari\nKeskisalo: "Turpaan tuli niin, että tukka lähti"\nJukka Keskisalo ei pystynyt haastamaan Kenian Lewis Koriria SM-maastojen neljällä kilometrillä. Korir juoksi jälleen tuplamestariksi.\n11.5.2014 klo 21:56päivitetty 11.5.2014 klo 22:11\nJanne Ukonmaanaho (vas.) ja Jukka Keskisalo.Lehtikuva\nMiehet 4 km\nLewis Korir 11.25\nJukka Keskisalo +0.09\nJanne Ukonmaanaho +0.14\nIlari Piipponen +0.27\nAnders Lindahl +0.27\nPanu Jantunen +0.27\nOssi Kekki +0.36\nJussi Utriainen +0.38\nMikael Bergdahl +0.40\nJimmy Finnholm +0.45\nMiehet 12 km\nLewis Korir 36.45\nJussi Utriainen +0.33\nArttu Vattulainen +0.40\nJere Pajunen +0.46\nWilly Rotich +0.55\nJaakko Nieminen +1.00\nTuomas Jokinen +1.01\nHenri Manninen +1.01\nOskari Pennanen +1.26\nNiklas Wihlman +1.48\nKenian Lewis Korir juoksi nyt kolmannen kerran peräkkäin SM-maastojen tuplamestariksi; ensin 12 kilometriä, sitten neljän tunnin tauko ja vielä 4 kilometriä.\nKorir edustaa nykyään IF Länkeniä. Hän viettää talvet Keniassa ja saapui juuri ennen maastoja Suomeen. Suomessa ollessaan Korir asuu ja harjoittelee Harjavallassa.\nKeskisalo ei lähtenyt haastamaan Koriria\nEtukäteen uumoiltiin, että Jukka Keskisalo voisi laittaa Korirille kapuloita rattaisiin, mutta toisin kävi. Korir lähti räväkkää maastovauhtia heti alusta, eivätkä Keskisalo ja hänen kanssaan matkaa tehnyt Janne Ukonmaanaho lähteneet mukaan kenialaisen vetoon. Korir veti neljä kilometria läpi keskiarvolla 2.51 per kilometri.\n- Ei siinä ole kahta sanaa. Turpaan tuli niin, että tukka lähti, veisteli Keskisalo Yle Urheilun haastattelussa.\nKeskisalo ja jalkavaivojen jälkeen paluun kisoihin tehnyt Ukonmaanaho ottivat mittaa toisistaan, tällä kertaa ilman esteitä. Keskisalo oli siinä taistossa vahvempi ja nappasi SM-hopeaa. Hän hävisi Korirille kymmenisen sekuntia. Ukonmaanaho oli kolmas.\n- Toisille maastojuoksu sopii paremmin kuin toisille. Kilpailuun valmistava kausi on lähtenyt käyntiin hyvin ja olen tyytyväinen radalla tehtyihin harjoituksiin. Mutta en ole tyytyväinen tähän juoksuun, sanoi Keskisalo, joka aikoo kilpailla seuraavaksi radalla kesäkuun alkupuolella.\nUtriainen jälleen mitaleille\nNeljä tuntia ennen lyhyttä matkaa juostiin miesten pitkä matka, 12 kilometriä. Myös siinä kisassa Korir käytti tuttua "juokse kovaa heti alusta alkaen" -taktiikkaa, eikä kukaan lähtenyt haastamaan häntä. Korir voitti helponlaisesti yli puolen minuutin erolla.\nJussi Utriainen juoksi Koriria seuravassa jälkijoukossa, mutta lähti omille teilleen yhdeksän kilometrin kohdalla. Enää puolitehoilla harjoitteleva Utriainen otti SM-hopeaa. Arttu Vattulainen oli kisan kolmas.\n- Lopetin kansainväliset juoksut pari vuotta sitten. Nykyään juoksen lähinnä työmatkat ja harjoitusmäärät ovat laskeneet puolella. Mutta vanhat kestävyyspohjat eivät näköjään katoa ihan helpolla, kertoi nykyään lääkärinä työskentelevä Utriainen Yle Urheilun haastattelussa.\n35-vuotiaalla Utriaisella on plakkarissaan 8 SM-kultaa maastojuoksuista. Nyt viimevuotinen neljäs tila kirkastui hopeamitaliksi.\nPetri Hänninen, Yle Urheilu\nBarkovilla kolmen tehopisteen ilta, valittiin ottelun tähdistöön\nColorado-pelissä loistanut Rinne keräsi kehuja: "Hän oli huikea silloin kun piti"\nChicago kaatoi helposti NBA-surkimuksen – Markkanen upotti 13 pistettä\nHelmarit pimensi Euroopan parhaan pelaajan: ”Voimme olla ylpeitä suorituksesta”\nNeftehimik yllätti Jokerit – kolmas perättäinen kotitappio suomalaisseuralle\nMatti Heikkinen palaa maailmancup-laduille viikonloppuna Ruotsissa – Suomella täydet joukkueet


Elorantaa pyydettiin ehdolle SAK:n johtoon - JHL\nElorantaa pyydettiin ehdolle SAK:n johtoon\nJulkaistu 25.4.2016 klo 14:30\nSAK:laiset liitot haluavat, että Julkisten ja hyvinvointialojen liitto JHL:n nykyinen puheenjohtaja Jarkko Eloranta valitaan SAK:n seuraavaksi puheenjohtajaksi. Liittojen edustajat kävivät tänään esittämässä toiveensa Elorannalle, joka vastasi suostuvansa mielihyvin ehdolle.\nElorannan ehdokkuuden takana on käytännössä koko SAK:n liittokenttä. Elorannan, 50, kyvyt ja mahdollisuudet hoitaa keskusjärjestön puheenjohtajuutta menestyksellisesti nähdään hyvinä.\n– Jarkolla on suuren ammattiliiton johtajana laaja kokemus ammattiyhdistysliikkeen toiminnasta. SAK saa hänestä puheenjohtajan, joka hallitsee yhteiskuntavaikuttamisen ja joka pystyy johtamaan suurinta keskusjärjestöä menestyksellisesti kohti uusia haasteita, Metalliliiton puheenjohtaja Riku Aalto sanoo.\nAKT:n puheenjohtaja Marko Piirainen korostaa Elorannan kykyä pitkäjänteiseen työhön.\n– Olen vuosien mittaan nähnyt, miten sinnikkäästi hän jaksaa puurtaa, vaikka maali ei olisikaan vielä näkösällä. Tämä ay-työ on usein juuri sellaista, että tulokset näkyvät vasta jopa vuosikymmenten kuluttua. Siksi Jarkon pitkäjänteisyys on kullanarvoinen ominaisuus, Piirainen sanoo.\nRakennusliiton puheenjohtaja Matti Harjuniemi oli muiden mukana esittämässä liittojen toiveen.\n– Uskon ja tiedän, että Jarkko pystyy kokoamaan tasapuolisesti niin teollisuuden, julkisen sektorin kuin palvelualojenkin näkemykset yhteen. Hän on kokenut kaveri, jolla kuitenkin on vielä kosolti työvuosia edessään, Harjuniemi kommentoi.\nJHL:n edustajiston puheenjohtaja Päivi Lilleberg korostaa Elorannan ansioita työelämän oikeudenmukaisuuden ja tasa-arvon edistäjänä.\n– Hän on tehnyt erinomaista työtä meillä ja nyt työ jatkuu koko SAK:n palveluksessa: kykyä, näkemystä ja osaamista Jarkolla riittää, Lilleberg kehuu ehdokasta.\nLisätietoja: SAK:laisten liittojen puheenjohtajat\nDuunari-stipendi JHL-aktiivi Lotta Kuismaselle\n22.11.2019 / Uutinen\nJHL jätti tutkintapyynnön Arkeasta yhteistoimintalain rikkomisesta\n20.11.2019 / Tiedotteet\nJHL laajentaa PAU:n tukilakkoja, pääkaupunkiseudun bussit ja Airpron työntekijät lakkoon 25. marraskuuta\n19.11.2019 / Tiedotteet\n18.11.2019 / Uutinen\nPorin teknisen toimialan työntekijät marssivat ulos maanantaina 18.11.2019\n16.11.2019 / Tiedotteet\nOlet antamassa kehitysideaa sisällöstä: Porin teknisen toimialan työntekijät marssivat ulos maanantaina 18.11.2019


5 in 1 (Tammi, Shakki, Domino, Backgammon jne)\nTästä tyylikkäästä peltilaatikosta löytyy viisi klassikkopeliä. Kaksipuolisella laudalla voi pelata Shakkia, Tammea, Backgammonia ja Ristinollaa. Paketista löytyvät lisäksi Domino-laatat.\nKiinanshakki (Chinese Checkers)\nTunnustettu klassikko. Peli on kehitelty Englannissa. Mielenkiintoinen ja kevyt klassikko. Pelistä saa erilaisia muunnoksia.Kahden tai kolmen pelaajan peli.\nRummy on viihdyttävä peli koko perheelle. Rummyssä pelaajat asettavat pöydälle pelikortteja esittäviä laattoja\nPerinteinen laivanupotus peli.\nAseta pöydälle pelikortteja esittäviä laattoja. Muodosta vähintään kolmen samanarvoisen mutta eri maata olevan laatan ryhmiä, tai vähintään kolmen peräkkäisen ja samaa maata olevan laatan suoria. Jos pääset eroon kaikista laatoistasi ensimmäisenä, voitat!\nDomino, Double Nine Tactic\nVariaatio Domino pelistä. Jokainen pelaa dominoita omaan keskidominosta lähtevään dominoketjuunsa, jota kutsutaan junaksi, tai pelaajien yhteiseen dominoketjuun, jota kutsutaan Meksikolaiseksi Junaksi. Tavoitteena on lopettaa pelaaminen ensimmäisenä, ja pitää oma juna liikkeessä aina voittoon saakka! Matkalla on monia sattumia, jotka estävät junia etenemästä ja tuovat peliin aimo annoksen jännitystä. Helppo oppia, mutta kiehtovan jännä ja hurjan hauska! Sisältö: 91 värikoodattua…


Replicant - Tappajan kopio • Kotikatsomo\nEtusivu › Kotikatsomo › Replicant - Tappajan kopio\nReplicant - Tappajan kopio kotikatsomo\nMitä tekee mies, joka ei saa tarpeekseen ruumiinsa näytilläolosta kokoillan leffan aikana? Hankkii tietysti kaksoisroolin. Kahdesti Jean-Claude Van Damme on näytellyt kaksoisveljiä, kerran aikamatkaajaa, joka kohtaa menneisyydessä nuoremman version itsestään, ja nyt, uudessa elokuvassa The Replicant (2001), on vuorossa kloonausskenaario. Kun Schwarzenegger pestataan näyttelemään identtistä kaksosta, toisena puoliskona voi hääriä vaikkapa Danny DeVito. Vastaavaan järjestelyyn ei Van Damme tule kuunaan suostumaan: jos kaksosista puhutaan, se tarkoittaa kahta Van Dammea.\nUutuuselokuvan "alkuperäispainos" Van Dammesta on "The Torch", mustaan nahkaan pukeutuva, hevilettinen sarjamurhaaja, jonka kohteena ovat oman lapsuuden ikävien kokemusten vuoksi yksinhuoltajaäidit. Poliisi sen kun antaa murhamiehen livahtaa käsistään kerran toisensa jälkeen, joten FBI päättää monistaa The Torchin verestä, jonka tämä jätti rikospaikalle täpärän paon aikana.\nAikuisena syntynyt kloonattu kakkos-Damme, "Numero Yksi", voi sitten avustaa avuttomia poliiseja etsivätyössä: teorian mukaan The Torchin hirmutyöt ja suunnitelmat ovat tallennetut myös Numero Ykkösen pään sisälle. "Geneettinen muisti on tieteellisesti todistettu fakta", selittää operaatiota valvova frankenstein uskottavasti. Hiukan Matrixia (1999) muistellen Numero Ykköselle opetetaan videon avulla paitsi käveleminen ja yllättävän suppea sanavarasto, myös olympiatason telinevoimistelua ja pakollinen sivusplitti. Pyydän tässä anteeksi epäilyjäni, joiden mukaan Van Damme olisi vuosien saatossa kangistunut niin paljon, ettei splitti enää suju. Mutta video ei valehtele!\nMichael Rooker, joka muistettaneen edelleen parhaiten pääosaroolistaan elokuvassa Henry - Portrait of a Serial Killer (1986), saa "parikseen" kloonin, ja sopasta syntyy jonkinlainen tummanpuhuva buddy-leffa, jonka alkuvaiheissa Rookerin aiempi roolityö Henkkana nostaa päätään: poliisi purkaa turhautumiaan klooniin, jota hän hakkaa ja säilyttää kellarissa käsiraudoissa koirankeksiruokavaliolla. Lisäksi klooniparka kärsii "geneettisen muistin" aiheuttamista flahsbackeista kullervomaisiin surmatöihin. Onko tämä elokuva siis tutkielma ihmisen olemuksesta? Geeniperintö vastaan oma moraalinen valinta; kysymys siitä, määrittävätkö muistot ihmisen identiteetin vai intuitio oikeasta ja väärästä; miten lapsuuden kokemukset determinoivat kohtalon ja syntejä kanniskellaan kolmanteen ja neljänteen polveen?\nEi pelkoa. Tämä on Hongkong-ohjaajansa estetiikalla ohjattu toimintaraina, jota hallitsevat huikeat stunttitemput takaa-ajokohtauksissa, kauniisti koreografioidut taistelukohtaukset, ja yllättävän runsaat verenroiskeet, joita paha-Damme jättää jälkeensä. Elokuva on action-sisällöltään kekseliäs, tiivis ja henkilökuviltaan pateettinen tuotos, josta näkyy Ringo Lamin kädenjälki, kuten edellisestäkin Van Damme-yhteistyöstä Maximum Riskistä (1996). Ongelmallisinta elokuvassa on kuitenkin Van Dammen suhde toisiin tähtiin: The Replicant saapui markkinoille samoihin aikoihin Schwarzeneggerin Kuudennen päivän (2000) kanssa, jossa siinäkin käsitellään kloonausteemaa. Michael Rookerin läsnäolo, paitsi että se tuo mieleen Henkan, vahvistaa tätä apinoinnin assosiaatioita, sillä hän näytteli sivuosassa myös Kuudennessa päivässä. Van Dammen urheille yrityksille nousta takaisin action-genren ykköskaartiin toivoisi suotuisampia olosuhteita näinä synkkinä aikoina, kun jonkun Steven Seagalin häpeällinen ura elvytetään Hollywoodissa isolla rahalla.\nPääosissa: Jean-Claude Van Damme, Michael Rooker, Catherine Dent\nTuotanto: 777 Films Corporation


Audacity: Mitä ääni on?\nNäytteenottotaajuus (englanniksi "sample rate"): Tämä on taajuus, jolla näytteitä nauhoitetaan tai toistetaan. Näytteenottotaajuus mitataan hertzeinä (Hz) tai näytteinä per sekunti. Ääni-CD:n näytteenottotaajuus on 44 100 Hz (kirjoitetaan usein lyhennetyssä muodossa "44,1 kHz"). Näytemuoto tai näytteen koko: Pohjimmiltaan tämä merkitsee numeroiden määrää jokaisen näytteen digitaalisessa esityksessä. Näytetiheyttä voidaan ajatella vaakatason tarkkuutena ja näytemuotoa vaakatason tarkkuutena. Ääni-CD:n tarkkuus on 16 bittiä.\nKorkeampi näytteenottotaajuus merkitsee, että digitaalinen nauhoitus tallentaa korkeammat taajuudet tarkasti. Suuremmat näytekoot mahdollistavat dynaamisemman kantaman - paremman kovien ja pehmeiden äänten toiston.\nJohdanto AudacityynMikä Audacity on?


Epävarmuus öljymarkkinoilla jatkuu – öljyn hinta laskee? | Yle Uutiset | yle.fi\nEpävarmuus öljymarkkinoilla jatkuu – öljyn hinta laskee?\nÖljyntuottajamaiden kokous Dohassa ei päässyt sopimukseen tuotannon rajoituksista. Sopimuksen kariutuminen tietää öljyn hinnan pysymistä pohjalukemissa tai jopa uutta hinnan laskukierrettä.\n18.4.2016 klo 00.10päivitetty 18.4.2016 klo 07.06\nÖljyntuottajamaiden Opecin kokous Dohassa päättyi kuuden tunnin kiivaan keskustelun jälkeen tuloksettomana. Sopimus öljyntuotannon rajoituksesta kaatui lähinnä Saudi-Arabian vaatimukseen, että kaikki öljyntuottajamaat, Iran mukaan lukien, olisivat mukana hintojen jäädyttämisessä.\nTavoitteena Dohan kokouksessa 18 öljyntuottajamaalla ja Opecin ulkopuolisella Venäjällä oli palauttaa öljyntuotannossa tammikuun taso ja vakauttaa se lokakuuhun saakka.\nIran ei edes osallistunut neuvotteluihin. Iran on tammikuussa päättyneiden lännen pakotteiden jälkeen käynnistänyt omaa öljyn tuotantoa vientiin, eikä maa ei ole halukas tuotannon rajoituksiin.\nOpecin mukaan Iranin tuotanto on pikemminkin kasvussa. Maaliskuussa Iranin öljyn tuotanto 3,3 miljoonaa tynnyriä lähestyi jo pakotteita edeltävää aikaa. Tuotanto ennen pakotteita oli keskimäärin 4 miljoonaa tynnyriä (1 tynnyri = 159 litraa) kuukaudessa.\nSopimuksen kariutuminen lisää entisestään jännitettä Saudi-Arabian ja Iranin suhteissa. Maat ovat vastakkain myös Jemenin ja Syyrian sisällissodissa.\n– Me päätimme, että tarvitsemme lisää aikaa neuvotteluihin, Qatarin energiaministeri Mohammed al-Sada muotoili kokouksen jälkeen.\nÖljyn hinnan lasku jatkuu?\nDohan kokouslähteiden mukaan neuvottelut tuotannon rajotuksista jatkuvat Opecin seuraavassa kokouksessa, joka järjestetään 2. kesäkuuta. Edellyttäen, että Iran liittyy samaan rintamaan.\nNeuvottelujen epäonnistuminen tietää öljyn hinnan pysymistä pohjalukemissa ainakin lähikuukaudet.\n– Sopimuksetta jääminen merkitsee markkinoiden luottamuksen heikentymistä Opecin kykyyn saavuttaa järkevä tasapaino tuotantoon. Tämä tietää varmasti hintojen laskua markkinoilla, arveli Natixis:n öljyanalyytikko Abhishek Deshpande Reutersille.\n– Ilman sopimusta todennäköisyys öljyntuotannon ja hintojen tasapainoon siirtyy 2017 puoleen väliin, Deshpande jatkoi.\nBrent-öljyn hinta oli noussut ennen neuvotteluja lähes 45 dollariin tynnyriltä. Hinta on kohonnut lähes 60 prosenttia tammikuun pohjalukemasta.\nDohan kokouksen epäonnistuminen saattaa tietää hintojen uutta laskukierrettä. Asiantuntijoiden mukaan on mahdollista, että öljyn tynnyrihinta voi painua lähipäivinä alle 40 dollarin.\nSaudi-Arabia voitti öljysodan – Opec pitää öljyntuotannon ennallaan 4.6.2015\nIran palauttaisi öljynviennin pakotteita edeltävälle tasolle kolmessa kuukaudessa 18.5.2015\nUlkomaatöljyntuotantoöljyDohaOPECÖljyn hintaÖljy ja kaasuIrantynnyrithinnanalennus (alennus)


Koti / Tuotteet / TERÄSKÖYDET JA TARVIKKEET / TERÄSKÖYDET / Teräsköydet / vaijerit yleiskäyttöön / Teräsköysi Dyform 8/ Dyform 8-PI\nTeräsköysi Dyform 8/ Dyform 8-PI\nKäyttöalueet: Nostureiden puomin nostoköytenä, nostoköytenä konttinostureissa, uivissa nostureissa, satama-, portaali- ja muissa nostureissa, pienten nostokorkeuksien moniköysikoneistoissa, korkealla toimivien nostolaitteiden oikea- ja vasenkätisiksi punottuina köysinä.\nRakenne: 8 ulompaa ja 7 sisempää sydänsäiettä, kompaktoidut pintasäikeet. Ulomman ja sisemmän säiekerroksen välissä on muovikerros, joka lisää vakautta ja suojaa sisäiseltä kulumiselta sekä korroosiolta. DYFORM 8-PI: Pintasäikeiden ja terässydämen välissä muovikerros, joka lisää kulutuskestävyyttä ja rakennelujuutta. Sen lisäksi muovikerros suojaa sisäiseltä kulumiselta sekä ehkäisee korroosiota.\nPunonta: Oikea- tai vasenkätinen ristiinpunonta.\nRope Category No: 10-17mm RCN.04, 18-34mm RCN.09, 36-50mm RCN.11\nPintakäsittely: Kirkas tai sinkitty.\nVaroitus: Ei voi käyttää leikarin kanssa.


LA PETITE PRINCESSE: Flowery foldover.\nSamalla, kun sain valita me&i:n bloggers collectionista meille vaatteen, päätin mallistokappaleen kokeilun jälkeen tilata tämän flowery foldover dressin.\nMallistoesittelyssähän tämä on enemmänkin tunika, mutta persjalkaiselle Suomalaiselle on joskus jotain hyötyä lyhyydestä ja näinollen ostin itselleni kivan mekon!\nSukkisten ja saappaiden kera tästä saa tosi hyvän!\nTäytyy myöntää, että ensin mietin tuleeko fiilis mummon verhoista tahi aamutakista, mutta ei tule. Päinvastoin.\nAvarasta kaula-aukosta kietaisuleikkauksineen on erinomainen hyöty imettäessä, mutta ilman alustoppia en kyllä käyttäisi.\nVenyvä ja pehmoinen trikoomateriaali sopii myös raskausmahan kera. Mullahan sitä ei enää ole, vaikka kuvasta voisi päätellä toisin. Tänään onkin taas perjantain bodypump paikallaan.. Ehkä viikolla useampana iltana iltapalaksi nautittu aino-paketti olikin huono idea. Muttahei, täysimetys ja ne kalorit. Tai siis niin mä uskottelen itselleni. Vauvahan on pian 9kk ja täysimetys loppunut noin 3kk sitten, että öh.\nIloista viikonloppua! Mä lähden nyt pakkaamaan treenikassia!\nSara. 2. marraskuuta 2012 klo 19.43\nSopii sulle tosi hyvin. Kauniilta näytät :)\nAnonyymi 3. marraskuuta 2012 klo 16.01\nMulle kanssa tuollainen ja heti kokoa M!!! Tiedätkö, että tulen aina hyvälle tuulelle, kun käyn sivuillasi. Kun tulen kotiin iltavuorosta ja on ihan ryde olo niin tänne vaan ja taas on ihania kuvia ja juttuja, joista vaan ei voi olla tykkäämättä. Kaikki päivän p....t unohtuu ja olo paranee. Mukavaa viikonloppua ja ollaanhan yhteydessä. -m-\nLa Petite Princesse 4. marraskuuta 2012 klo 20.46\nKiitos sanoistasi, lämmitti mieltä, että tykkäät :) Sitähän tämä on, hömppää arjen keskellä <3\nannukka 5. marraskuuta 2012 klo 21.48\nHöpö höpö miltään raskausmahalta näytä! Sä oot edelleen yhtä hoikan ja kakuniin näköinen kuin ennenkin! Tervetuloa tänne katsomaan miltä näyttää, kun ei palaudu sit millään ;) (no joo, totta puhuen täytyy sanoa, ettei sen eteen ole tehty töitä ihan niin paljoa kuin pitäis...)


Urheilu Mehiläinen palvelee mm. urheiluvammojen ennaltaehkäisyssä, hoidossa ja kuntoutuksessa kattavasti koko Suomessa.\nOmaUrheilusta näet urheiluseurallesi nimetyn hoitotiimin, palvelut, tarjoukset, ohjeita ja sisältöä urheilijan terveyteen liittyen.\nUrheilu Mehiläinen palvelee kaikkia harrastajia, aktiiviliikkujia, urheilijoita ja urheiluseuroja kattavasti koko Suomessa.\n• Alan johtavat urheilulääkärit, ortopedit ja kirurgit\n• Psyykkiseen valmennukseen keskittyneet urheilupsykologit\n• Urheilijan ravitsemukseen erikoistuneet ravitsemusterapeutit\nTervetuloa Urheilu Mehiläiseen!\nMitä suurempi lukema, sitä suurempi osuus asiakkaistamme suosittelee Urheilu Mehiläistä.\nYleisimpien vammojen kehokartta\nTutustu vammoihin tarkemmin kehokartan avulla\nUrheilun valitettavana haittapuolena on aina riski loukkaantumiselle. Koostimme kehokartan yleisimmistä vammoista.\nValitse sinua kiinnostava alue klikkaamalla viereisestä kehokartasta ja tutustu erilaisiin vammoihin, niiden hoitoon sekä kuntoutukseen.\nMuita tyypillisiä urheiluvammoja\nAhdas olkapää Akillesjänne Alaselkäkipu Eturistiside Hauisjänteen vaivat Hermopinne Hyppääjän polvi Jalkaterä Kantapääkipu eli plantaarifaskiitti Kiertäjäkalvosimen repeämä Kyynärpään vammat Lonkkakipu Nilkkakipu Nilkan murtuma Nilkan nivelsiteet ja nivelsidevamma Nilkan nyrjähdys Nivelkierukan repeämä Nivelrikko Nivelsidevammat Olkapään hermopinne Olkapään sijoiltaanmeno Olkapään vammat Polvikipu Polvivammat Ranne Selkäkivut Selkäydinkanavan ahtauma Sormivammat Säärivammat Välilevyn pullistuma eli iskias\nTeemme yhteistyötä yli 200 urheiluseuran kanssa ympäri Suomea. Tiivis yhteistyö urheilijoiden ja urheiluseurojen kanssa näkyy mm. yhteisillä koulutustilaisuuksilla, tapahtumilla ja vierailuilla.\nVinkit urheiluvammojen ensiapuun\nListasimme avuksesi muutaman tärkeän asian ensiavusta.\nUrheilijan laboratoriopaketti on tarkoitettu tavoitteellisesti harjoitteleville, yli 12-vuotiaille henkilöille. Tutkimuksiin voi myös tulla ilman lähetettä.\nUrheiluaiheisia julkaisuja Mehiläisen blogissa\nBlogistamme voit seurata Urheilu Mehiläisen ja tuttujen huippu-urheilijoiden, kuten Iivo Niskasen ja Leo-Pekka Tähden kuulumisia.\nLeo-Pekka Tähti: Arvokilpailuissa itseluottamus ja paineensietokyky näyttelevät suurta roolia\nTokion paralympialaisten lähestyessä asia nostaa päätään. Minulta on kyselty paineensietokyvystä. Kun puhutaan paineensietokyvystä, liittyy siihen hyvin tärkeänä osana itseluottamus.\nSusanna Saapunki: kohti vuorijuoksun maailmancup-kautta\nSanteri Kiiveri: Vauhtia rinteeseen huolellisella valmistautumisella\nKausi 2021 oli enemmän kuin uskalsin koskaan edes toivoa. Saavutin pitkäaikaisia tavoitteitani, jopa unelmiani ja onnistuin tekemään läpimurron aikuisten kansainväliselle huipulle.\nMehiläisen Pisto -podcastin Meille kaikki ovat huippu-urheilijoita -sarjassa tutustutaan Peter Nymanin johdolla Urheilu Mehiläisen asiantuntijoihin, urheilijoihin ja heidän tukijoukkoihinsa. Pääset tutustumaan myös huippu-urheilijoiden ja Urheilu Mehiläisen yhteistyöhön sekä saat vinkkejä vammojen ennaltaehkäisyyn ja hoitoon sekä oman hyvinvointisi johtamiseen.\nEnsimmäisessä jaksossa toimittaja, uutisankkuri Peter Nyman keskustelee Mehiläinen Neon ortopedi, professori Sakari Oravan kanssa ortopedin urasta ja alan kehityksestä 70-luvulta aina tulevaisuuden näkymiin asti.\nJalkapalloilijan vammojen synnyssä treenien sisältö ratkaisee: lajinomaisen treenaamisen, vaihtelun ja palautumisen tulee olla tasapainossa.\nNuoren urheilijan hyvinvointi\nUrheilu Mehiläisen Riina Komonen ja Peter Nyman keskustelevat nuoren urheilijan hyvinvoinnista ja urheilijan terveystarkastuksesta.\nUrheilu Mehiläisen valtakunnallinen vastuulääkäri Mikko Kirjavainen keskustelee eturistisidevammojen syntymekanismista, ennaltaehkäisystä ja hoitovaihtoehdoista.\nKaikki urheilijat tarvitsevat psykologia jossain vaiheessa uraansa\nMehiläisen Pisto-podcastin Meille kaikki ovat huippu urheilijoita-sarjassa vieraana on Urheilu Mehiläisen urheilupsykologi Tuomas Grönman. Miten urheilupsykologi voi tukea urheilijaa uran eri vaiheessa? Kuuntele!\nUrheilu Mehiläisen ortopedi Sikri Tukiainen sekä alppihiihdon lajijohtaja Tommi Viirret keskustelevat Suomen alppi- ja freestylelaskijoiden terveyden ylläpitämisestä ja edistämisestä.\nHuippu-urheilijat ja aktiiviliikkujat hoidetaan samanarvoisina asiakkaina\nMehiläisen Pisto -podcastin Meille kaikki ovat huippu-urheilijoita -sarjan kolmannessa jaksossa Mehiläinen Neon ortopedi, professori Sakari Oravan kertoo yhteistyöstä kansainvälisten urheiluseurojen kanssa.\nLiian nopea muutos harjoittelussa altistaa rasitusvammoille\nMehiläisen Pisto-podcastin Meille kaikki ovat huippu-urheilijoita-sarjan 2. jaksossa Peter Nyman keskustelee ortopedi, professori Sakari Oravan kanssa alaraajojen urheiluvammoista, hoidoista ja ennaltaehkäisystä.


Lukijakysely – Anssi Kela – Virallinen sivusto\nOlen nyt bloggaillut aktiivisesti n. kahden ja puolen vuoden ajan. Viime aikoina kirjoitustahti on hieman hiipunut, mutta hauskaa tämä kirjoittelu on edelleen. Ei ole aikomusta lopettaa, sanottakoon se heti tähän kärkeen.\nAikaa blogikirjoittelu kuitenkin nielee melkoisesti, sekä työ- että vapaasellaista. Olen kirjoittajana tuskallisen hidas ja melko pedantti. Postaukseni eivät ole juuri koskaan vartissa moukaroituja roiskauksia. Yritän kirjoittaa hiukan puntaroidumpaa sanaa, välillä yksittäisen blogipostauksen laatimiseen saattaa tärväytyä kokonainen päivä, aamusta iltaan. (Tähän kirjoitukseen ei kyllä mene niin kauaa.)\nSiksi onkin toisinaan tullut mieleen, että kannattaako tähän panostaa näin paljon? Tämä on kivaa, mutta onko tästä mitään hyötyä? Rahallista korvaustahan en näihin sanoihin käyttämästäni ajasta saa.\nTeiltä lukijoilta saamani positiivinen palaute luonnollisesti siivittää sormiani näppäimistöllä – varsin monet tuntuvat arvostavan näitä otteitani blogipainin molskeilla. Silloin tällöin ylistävä palaute kuitenkin tarjoillaan kitkerällä kyytipojalla: ”Musiikkiasi olen aina inhonnut, mutta blogisi on aivan mahtava!”\nTällaiset kommentit pistävät miettimään.\nTämän blogin perimmäinen tarkoitushan on edistää musiikkiani. Teen tätä toki myös puhtaasta rakkaudesta kirjoittamiseen (ja ehkä myös vähän toteuttaakseni narsismiani…), mutta olen perustellut bloggaamiseen tuhlaamani ajan sillä, että se kyllä maksaa itsensä mutkan kautta takaisin lisääntyneenä levy- ja konserttilippumyyntinä.\nKummatkaan eivät kuitenkaan viime vuosina ole menneet mitenkään kuumille kiville. En siis ole ihan varma siitä onko tällainen bloginpitäminen pelkästään ammatillisesta vinkkelistä tarkasteltuna erityisen kannattavaa.\nKäännynkin nyt näiden ajatusteni kanssa teidän puoleenne: kertokaa te minulle onko tästä mitään hyötyä? Vastaisitteko ystävällisesti seuraaviin kysymyksiin – niiden kautta minä voisin saada jonkinlaisia vastauksia omiini.\nKuinka usein käyt lukemassa tätä blogia?\nUseamman kerran kuussa\nOlen täällä ensimmäistä, mutta en viimeistä kertaa\nOlen täällä ensimmäistä ja viimeistä kertaa\nLöysin blogin Anssin musiikin kautta\nLöysin Anssin musiikin blogin kautta\nLöysin blogiin linkityksen/sattuman kautta, Anssin musiikkiin minulla ei ole suhdetta\nPidän blogista, mutta en Anssin musiikista\nPidän Anssin musiikista, mutta en hänen blogikirjoituksistaan\nJos ruksasit edellisessä vaihtoehdon ”Löysin Anssin musiikin blogin kautta”, niin vastaa vielä seuraavaan, voit valita useampia vaihtoehtoja:\nOlen Anssin musiikin blogin kautta löydettyäni\nOstanut hänen levyjään tai kappaleitaan\nKäynyt hänen keikallaan\nKuunnellut hänen musiikkiaan Spotifysta, YouTubesta tms.\nLadannut hänen kappaleitaan ilmaiseksi\nOstanut hänen kirjansa\nOstanut hänen t-paitansa\nSulimmat kiitokset vastauksistanne!\nEn muista miksi alunperin eksyin sivuillesi. Ehkä facebookissa jonain hämäränä yönä laitoin tykkäyksen musiikillesi… Sen jälkeen olen toisinaan palannut blogiisi, erityisesti lukemaan blogauksiasi muusikon toimeentulosta, tekijänoikeusasioista ja keikkailusta. Tänäänkin tulin facebookin kautta antamaan feedbackini ja kannustamaan jatkamaan.\nOle hyvä!On enemmän kuin ilo jeesiä!!!Mahtavaa kevättä ja lämpöistä kesän odotusta!!Uutta levyä odotellessa…>:o)\nKysely tehty 🙂 Lisäisin vielä, että ihan ensimmäiseksi luin Anssin kirjan. Pidin siitä kovasti. Sen jälkeen löysin blogin, ja olin siitä erittäin ilahtunut. Vähitellen aloin kuunnella myös musiikkia (tunnustan, etten ollut koskaan aiempina vuosina Anssin musiikkia kuunnellut, vaikka tietysti radiosoittojen perustella tunsin joitakin hittejä).\nPidinkin sitten (kai hieman yllättyen) myös Anssin musiikista tosi paljon! Olen hankkinut musiikkia sekä iTunesista että Anssin sivujen kautta. Eniten kuuntelen Rakkaus on murhaa -EP:tä ja katselen Youtubesta erilaisia vanhoja live-taltiointeja. Näin viime syksynä kaksi keikkaa, ja käyn katsomassa niitä varmasti myös jatkossa. Vein keikoille myös mieheni, joka myös piti Anssin musiikista. Lapset eivät toistaiseksi arvosta (”säkin viet akkarin melkein lapsen kädestä jonkun anssi kelan takia”), mutta oppivat ehkä vielä 😀\nArvostan kovasti sitä, että Anssi käyttää blogeihinsa paljon aikaa ja vaivaa, ja se on varmasti yksi syy, miksi jaksan seurata myös musiikillisia kuulumisia. Anssi on ehdottomasti yksi Suomen hauskimmista miehistä 🙂 Eniten pidän kantaaottavista kirjoituksista sekä postauksista, jossa kuvaillaan muusikon työtä ja arkea maallikolle. No Armi-postaukset on tietenkin ihan ykkösiä.\nVilkaisen Anssin blogin lähes järjestään joka kerta, kun käyn koneella, eli suurinpiirtein päivittäin. Itse pidän postauksista hurjasti ja toivon, että blogin pitäminen jatkuu myös tulevaisuudessa.\nKun tuossa edellä pohdittiin, mitä hyötyä blogista on ja vauhdittaako se levymyyntiä, niin ainakin itse olen monia kertoja lukenut täältä (=blogista) tulevista keikoista, musiikkipuodin uusista biiseistä, uusista levyistä ynnä muista tapahtumista.\nUsein postaukset huomataan myös laajemmalti julkisuudessa: monet toimittajat, poliitikot ym. kirjoittajat ovat viitanneet blogin teksteihin.\nAnssin mahdollisesti viettäessä hiljaiseloa blogista on muutenkin kiva havaita artistista elonmerkkejä! Eli vastaukseni on, että blogista on hyötyä.\nMulla on nykyään RSS-syötteet päällä, että saa uusimmat blogit luettua. 🙂\nPiti Aku Ankka-bloggaukseen pistää jotain kommenttia, mutta se nyt jäi. Onhan blogien väsääminen työlästä, mutta kuten sanoit, niin kommentit palkitsee jatkamaan.\nAnssi: Jos löytyy joku valokuva minkä haluat saada korjattua, niin pistä viestiä, niin hoidan kiitoksena bloggauksistasi kuntoon. Saat sitten jotain hyötyäkin tästä. 🙂\nJos se on kivaa, miksi olla jatkamatta? 🙂 Lukijoitakin sun blogilla selvästi on, mutta ennen kaikkea kannattanee jatkaa tai olla jatkamatta itsesi takia.\nOmaan filosofiaan turvautuen voisin todeta tuohon kysymykseesi: Miksi miettiä, onko blogin ylläpitämisessä mitään hyötyä, jos siitä itse nauttii? Ja kuten monet ovat jo todenneet, blogillesi kyllä riittää lukijoita, kuten myös musiikillesi kuuntelijoita.\nItse sain ensimmäisen kosketuksen musiikkiisi Nummela -levyn kautta, jolloin olin ehkä kymmenisen vuotta. Silti pidin jo silloin musiikistasi kovin, vaikkei lyriikat ehkä vielä ihan auenneet. Pakko muuten lisätä tähän väliin, että tykästyin Viisautta ja Rauhaa -biisiin. Kuuntelin sen juuri ensimmäistä kertaa 🙂\nMutta lyhyesti ja ytimekkäästi: Älä ihmeessä lopeta, sitä mitä teet. Jatka kirjoittamista, laulamista ja soittamista ! Kyllä se kannattaa. 🙂\nKuten jo kirjoituksen ensimmäisessä kappaleessa totesin: ei ole aikomusta lopettaa.\nOn selvää, ettei tällaista blogia voisi kirjoittaa, ellei siitä myös nauttisi. Lähinnä kiinnostaisi vain tietää, onko bloggaaminen tuonut musiikilleni aivan uusia kuulijoita. Kyselyn tämänhetkisten tulosten perusteella vaikuttaisi siltä, että eipä mainittavammin. Mutta odotellaan toki vielä, vastahan minä tuon gallupin avasin.\nOn kiinnostavaa lukea palautettanne siitä, millaisista kirjoituksista erityisesti pidätte. Yhtä kiinnostavaa olisi tietysti myös tietää, millaisista postauksista ette pidä?\nVaikka eipä sillä paljoa väliä ole… Tämän blogin ideana kun on alusta lähtien ollut se, että kirjoittelen ihan mitä sattuu! Sitä saa mitä tulee.\nMoi Anssi. Tuli mieleen että tämä kyselyhän luonnollisesti vääristyy väkisinkin, sillä siihen törmäävät vain ne käyttäjät jotka lukevat blogiasi joka päivä (ellei kaikki liikenne aina ohjaudu ensin tälle sivulle).\nEli siis vastaukset ovat pääosin niiden aktiivisimpien lukijoiden vastauksia, ja he luultavasti kuluttavat musiikkiasi aktiivisimmin muutenkin. Jollain algoritmillä tuon vääristymän kyllä varmasti saa korjattua. Toisaalta se että mäkin vastasin myös tuohon viimeiseen kohtaa (vaikka ei olisi pitänyt) lienee vielä suurempi vääristymän aiheuttaja 😀\nMitä tulee blogisi sisältöön, niin henk. kohtaisesti arvostaisin enemmän hieman lyhyempää ja napakampaa ilmaisua. Pölähdän tänne tyypillisesti Facebookkiin tai Twitteriin postaamasi linkin kautta. Lähes poikkeuksetta painan linkkiä hetken mielijohteessa ja mulla on aina olevinaan vähän kiire.\nJos jutut olisivat lyhyempiä, kommentoisin varmasti paljon useammin. Lisäksi käväisisin täällä varmaan useammin, jos osallistumisesi päivänpolttaviin aiheisiin muualla SOMEssa olisi aktiivisempaa ja kaksisuuntaisempaa (mikä tosin söisi tietysti vieläkin enemmän aikaa).\nitse fanitin Anssia Nummelan aikoihin. Ostin myös seuravan levyn mutta sittemmin levyt jäi kauppaan, ehkäpä siksi ettei niitä mainostettu niin näkyvästi.\nKunnes viime vuonna pöllähdin tänne blogille. Täällä oli menossa Aukion studiopäiväkirja… Voi juma 🙂 en ole eläessäni ollut niin koukussa mihinkään blogiin tms. Nyttemmin käyn täällä ja fb:ssä päivittäin ja olen nauttinut jokaisesta hetkestä, postauksesta ja kuvasta. Välillä nauranut niin makeasti, että kyyneleet valuu poskille. Välillä taas kirjoituksesi ovat pistäneet ajatelemaan. Tämä blogi on terapiaa jokatavalla. Toivottavasti jaksat jatkaa meidän lukijoiden ja ehkä myös itsesi iloksi tätä blogia.\nTällaisessa kyselyssä on tosiaan ongelmansa, mutta eiköhän tämä jonkinlaista suuntaa anna. Varsinkin jos en heti kättelyssä hautaa tätä kymmenen uuden postauksen alle.\nMitä tulee postausten pituuteen: ongelmani tämän blogin kirjoittamisessa on se, että minulla on tapana asettaa rima hiukan liian ylös. Kirjoitusten hidas prosessointi johtaa merkkimäärän lavenemiseen. Välillä olisi hyvä harjoittaa myös hiukan spontaanimpaa roiskimista, kirjoittaa nopeammin lyhyitä fiiliksiä.\nTätä tarkoitusta varten tosin perustin tuon mainitsemasi Facebook-sivun: ajatuksena oli, että heitän sinne lyhyet tunnelmat ja kirjoittelen sitten tänne blogiin jaanaavammat jorinat.\nTämä ei ehkä ole ihan täysin toteutunut käytännössä. Facebook-sivusta on pikemminkin muodostunut eräänlainen ilmoitustaulu, sinne tulee kirjoiteltua aika vähän mitään muuta kuin raakaa informaatiota.\nMun tarina tän blogin löytämiseen: tiesin, että sulla nämä kotisivut ovat, mutten ollut niillä ikinä käynyt, koska tuntuu, että monella artisilla kotisivut ovat, mutta sisällöltään ne ovat tylsiä, eikä minkäänlaista vuorovaikutusta fanien kanssa..\nNooh, sitten jostain kumman syystä viime syksynä hetken mielijohteesta eksyin sivuillesi (muistaakseni facebook-sivusi kautta, joka oli päivittänyt jotain kiinnostavaa mun uutisfeediin), ja rupesin lukemaan ja totesin että hei täällähän kirjotetaan ihan asiaa ja jopa vastataan faneille. Ja lisäksi muistaakseni olin lukenut jo aikaisemmin jostain iltapäivälehdestäkin tai kuullut radiosta(?) joskus erään jutun joka oli napattu blogistasi – sain siitä tietää että sulla edes blogia on (insidentti oli se, että kännykkäsi oli varastettu ja kaikki siihen hyräilemäsi mahd. uudet laulut siinä olivat sen mukana – ilmeisesti olit puuhailemassa silloin Aukiota? ajattelin silloin että kyllä mahtoi harmittaa), mutta unohdin tutustua juttuun tarkemmin blogisi kautta..\nJa vaikka musiikkisi oli siis tuttua ja rakasta, niin miehen ajatuksia ja persoonaa en juuri tuntenut ollenkaan. Nyt olen ilokseni saanut tutustua niihinkin, ja sen takia täällä lukijana edelleenkin olen. Ja kyllä tämä edistää musiikkisi myyntiä, se on varmaa. Mutta kyllähän niitäkin ihan varmasti on, jotka lukevat tätä kirjoitustaitojesi takia. Olet viisas mies monin puolin ja nykyään mielestäni aliarvostettu. Faniesi kannalta tämä on kaikin puolin levymyyntiäsi edistävää! Ainakin näin voin sanoa omalta osaltani. Ostan mielelläni sellaisen artistin levyjä, jonka arvoja ja mielipiteitä arvostan. Toisin sanoen, tiedän ketä levyjä ostaessani tuen. En tiedä mistä se johtuu, mutta yleensä otan aina selvää ihannoimieni muusikoiden elämästä ja arvoista ym. toiminnasta, ja tämä nostaa innostusta ostaa levyjä, tulla keikoille jne.\nNo itse ainakin ostin Aukio levyn vain sen takia, että täällä levyä käsittelevät kirjoitukset herättivät mielenkiinnon. Ja toisaalta, ostinpa sen myös ihan vaan kannatuksen vuoksi, kun pidin eritoten vanhemmista kirjoituksista.\nBiisirinki menee hieman samaan kategoriaan, eli lopputuotos alkoi kiinnostamaan mitä enemmän sen tekemisestä luki, ja luulenpa että mikä tahansa oman musiikkisi tekemiseen liittyvä juttu lisää mielenkiintoa sitä kohtaan. Myös keikkaraportit ja sen sellaiset. Vanhat kuvamuistelot ovat myös hyviä.\nMutta yksi ero aikaan, jolloin levysi vielä myivät enemmän, on tuo ulkoinen habitus, joka on muuttunut siihen suuntaan, että ehkä se olisi vaan aika antaa parturin tehdä työnsä, ja tämä ihan hyvässä hengessä sanottuna 🙂\nNiin ja jäi mainitsematta, että vastaavasti kriittiset kirjoitukset poliittisista tai yhteiskunnallisista asioista eivät välttämättä edesauta tuota blogin tavoitetta levymyynnin edistäjänä, paremminkin päinvastoin. Samaan kategoriaan menee myös mahdolliset ”paasaukset” vihreistä arvoista tai kasvissyönnistä (kuten puolueäänestys taannoin osoitti, kaikki lukijat eivät ole vihreitä).\nTOSIN, poikkeuksena voisi mainita, että jos esim. jokin biisisi kertoo edellämainituista asioita, niin silloin on toki ”oikeutettua” avata sen sanomaa ja taustoja lukijoille.\nKyllä mä välillä mietin, että kuinka sä jaksat ja viitsit tätä blogia pitää, että mitä sä itse tästä saat..näet kuitenkin niin paljon vaivaa tämän eteen. Nykypäivänä tällaiset jutut ei ole mitään itsestäänselvyyksiä.\nItselleni tämän blogin lukeminen on ollut ihan henkireikä monessakin mielessä. Viimeksi toipuessani sairaalassa leikkauksestani pikkusiskoni toi minulle luettavaksi tulosteet viimeisimmistä bloggauksista, ettei vaan mitään jäänyt lukematta sairaalareissun aikana. Että kyllä minulle tämän blogin loppuminen olisi ihan kamala juttu.\nItse viihdyn tämän näköisenä kuin juuri nyt olen. Enpä usko, että sitä Nummelaakaan varsinaisesti niillä pulisongeillani myytiin…\nKannanotoista ja mielipiteistä: jos koen jonkun asian epäkohdaksi, ja minulla on siitä näkemys, niin tekisin sielulleni vahinkoa jos olisin hiljaa vain imagoni takia. Julkisessa ammatissa on ehkä hienointa juuri se, että tässä pystyy välillä valaisemaan pimeitä nurkkia, ja kenties herättämään muissakin ajatuksia.\nKanssani saa toki olla eri mieltä. Jotkut ovat toisinaan ilmoittaneet tuhoavansa levyni mielipiteitteni johdosta, mutta sellaisen yleisön menettämistä en suoraan sanottuna osaa hirveästi surra. Lieneekö tuollaisilla kuulijoilla edes ollut niitä levyjäni?\nItse arvostan erityisesti noita yhteiskunnallisia ja poliittisia kirjoituksia. Niiden vastapainoksi sitten on humoristisia kevennyksiä. Erityisesti tuo AOR-raati sai muutamat naurut irroitettua. En ole vielä ehtinyt Eläinten Syömisestä kirjaa lukea mutta kirjoituksesi pisti kyllä miettimään kahteen kertaan omaa lihankulutusta. Arvostus kyllä nousee aina ihmisiä kohtaan jotka puhuvat sydämestään itselleen läheisistä asioista ja vielä viisaudella, edellyttäen tietysti että nuo asiat ovat ihmis- ja luontoystävällisiä. En erityisemmin ole musiikkiasi kuunnellut, mutta Kesä Kalevi Sorsan kanssa vaikuttaa todella mielenkiintoiselta.\nTietysti voi miettiä, että musiikillinen hyötyä nyt sattuisikin olemaan aika marginaalinen, niin voisihan sitä vaikka ruveta kirjoittelemaan artikkeleita joihinkin lehtiin, vähän niinkuin freelance-pohjalta. Jos kirjoittaminen joka tapauksessa miellyttää…en tietysti tiedä, mitä kaikkea sellaiseen sitten liittyisi.\nSilti blogi on mukava ja en missään nimessä toivoisi sen loppuvan! Paljon mielenkiintoisia artikkeleita on tullut täältä luettua! Ja Magnumia toivon lisää! 😀\nJotenkin mun tuli tästä koko jutusta vähän apea olo. Toivonkin siis, että jaksat jatkaa tätä yhtä aidosti ja suurella sydämellä kuten tähänkin asti!\nSinun kirjoittamistapasi on teknisesti erinomaista. Ilmaisu on selkeää ja värikästä. Eipä ihme, että siihen kuluu aikaa. Omaan blogiini uhraan erittäin vähän ja tavallaan siksi se onkin salasanan takana (ja myös ammattini vuoksi – ei ihan jokaisen tarvitse tietää minun omia juttuja).\nMerkittävintä on mielestäni kuitenkin asiasisältö. Et höpötä turhia jaarituksia ja vaikka lukija ei olisikaan asioista samaa mieltä, perustelet mielipiteesi ilmeisesti pitkän harkinnan tuloksena.\nValtakuntamme päälehden taso on viime vuosina päässyt yhdyssana- ynnä muinen virheineen laskemaan niin paljon,että se kaipaisi sinun tasoistasi kirjoittajaa.\nLehtikolumnien kirjoittamista olen joskus harkinnut (ja joskus kokeillutkin), mutta en oikein innostu siitä niihin liittyvien rajoitusten vuoksi. Pitäisi aina päätyä tiettyyn merkkimäärään, ei välttämättä voisi kirjoittaa ihan mistä huvittaa, ja ennen kaikkea: kirjoituksilla olisi deadline. Toimin joskus puolisen vuotta kolumnistina ja tuo deadlinea vasten kirjoittaminen oli ihan hanurista. Se muutti hauskan kirjoittamisen pakkotyöksi.\nKolumneista sai kuitenkin korvauksen. Se ei ollut yhtään pöllömpää…\nArvostan silti suuresti tämän blogin tarjoamaa täydellistä kirjallista vapautta. Sen hintana on vain se, että tähän on kovin vaikeaa liittää minkäänlaista ansaintamekaniikkaa.\nOn turhaa olla suruissaan, kirjoittaminen jatkuu kuten ennenkin. Halusin vain hiukan selvittää millaiselta pohjalta lukijani ponnistavat.\nMinä taas löysin blogisi ja nettisivusi kun ilmoitit lahjoittavasi YAD Youth Against Drugs ry:lle Viisautta ja rauhaa biisin myyntituotot. Hyvin pian huomasin, että panostat sivuihin, blogiin ja vuorovaikutukseen faniesi kanssa todella paljon. Nämä kotisivut ovat siinä mielessä erinomaiset ja panostuksesi on ihailtavaa. En tiedä kenenkään toisen muusikon satsaavan tähän vuorovaikutukseen näin paljon. Arvostan sitä ja se on ehdottomasti lisännyt myös mielenkiintoa musiikkiasi kohtaan.\nEräs Brittiläinen pelisivusto rahoittaa kirjoitteluaan vapaaehtoisella kuukausimaksulla. Kaksi puntaa pyytävät kuussa. Tuolla rahalla saa välillä erikoistarjouksia ja muuta vastaavaa. Muusikkona voisit vaikka antaa kuunneltavaksi kappaleita joita muut eivät kuule tai ilmoittaa myyntiin tulevista lipuista hieman ennakkoon. Itse ainakin mielelläni tukisin kirjoittelua mielelläni tähän tapaan, vaikkei mitään erityisetuja olisikaan. Parasta on että maksu olisi täysin vapaaehtoinen. Toinen vaihtoehto ovat mainokset, varmasti ei haittaisi meitä lukijoita jos saisit sitä kautta hiukan enenmmän tuohta.\nMinähän avasin joulukuussa tälle saitille Musiikkipuodin, jonka voi katsoa toteuttavan vähän samaa asiaa: pienellä summalla anssikela.comin käyttäjät voivat ladata itselleen eksklusiivista materiaalia ja samalla tukea rahallisesti ponnistelujani suoraan, ilman välikäsiä.\nOn valitettavasti pakko sanoa, että toteutunut myynti on ollut jopa hämmentävän vähäistä. Kynnys edes nimellisen summan maksamiseksi nettisisällöstä on nähtävästi todella korkea. Kaipa biisin ostaminen ja lataaminen koetaan jotenkin vaikeaksi.\nJa kun Musiikkipuodista puhutaan, niin se on tietysti juuri tänään poissa pelistä huoltotoimien vuoksi…\nOmassa tapauksessa kakkoskysymys aiheutti todella päänvaivaa, sillä kyllä musiikki löytyi ensimmäisen kerran jo Nummela-levyn aikoihin. Taukoa kuitenkin tuli, eikä seuraavia levyjä tullut ostettua eikä koskaan käytyä keikoilla. (Nummelankin omisti pikkuveli, joten senkin kuuntelu jäi, kun kotoa muutin)\nUudestaan löysin Anssin, kun kaverini hehkutti blogia täysillä. Eikä suotta 😀 On ihana lukea näin hyvin kirjoitettua suomen kieltä ja värikästä tarinankerrontaa. Anssin tekstit ovat naurattaneet, mietityttäneet ja liikuttaneet. Keikkaraporttien lukemisen jälkeen heräsi halu päästä kokemaan tunnelma ihan itse, ja lopulta löysin itseni Tavastialta 🙂 Ja parilta keikalta sen jälkeenkin. Ja livelevy on tullut ostettua. Ja, ja… ennenkaikkea blogin löytämisen jälkeen minusta on tullut Fani.\nJanneP puhuu täyttä asiaa — ERITTÄIN harva artisti on tällä tavoin yhteydessä faneihinsa, vieläpä näin asiallisella tasolla. Se on se juttu mikä blogissa on aina eniten itseäni viehättänyt, ja tietysti ihan Anssi Kelassa itsessään. Itse olen ollut fani ihan alusta asti ja nähnyt jokaiselta kiertueelta vähintään yhden keikan, mutta kyllä musiikin lisäksi tällainen sanallinen anti on Anssi Kelassa parasta.\nToinen kirja olisi joskus mahtava lukea, näin loppukommenttina.\nMusiikistasi olen Nummelasta asti ollut enimmäkseen neutraalia mieltä, mutta loistava blogisi on kääntänyt Anssi Kela -kokonaiskäsitykseni selkeästi plussan puolelle. Etenkin yhteiskunnallisia kirjoituksiasi olen lukenut mielelläni – ja AOR-raati oli hykerryttävä. (Rushin Counterparts (1993) on muuten vallan kelpo AOR-lätty, vaikka en itse(kään) herrojen uudemmasta tuotannosta oikein perusta.)\nBlogisi löytämisen myötä olen huomannut itsessäni lisääntynyttä tarvetta kuunnella musiikkiasi Spotifystä, josta myös olet kirjoittanut ajatuksia herättävästi. Toisena lieveilmiönä on karaokessa tullut vedettyä vanhaa kunnon Mikan faijan BMW:tä. Keikallesi menokin on erittäin mahdollista tulevaisuudessa!\nMä oon just niitä, jotka on blogis kautta löytäny sun musiikin. Blogin löysin alunperin sun muusikoiden.net-kirjotusten kautta (hieno nimimerkki muuten!). Vähän ehkä hassua sanoo näin, mutta sä näytät elävän just sellasta elämää mistä mä haaveilen. Ei varmastikaan sellasta, millasta mun tulevaisuudessa tulee olemaan (eikä tarvikaan olla, onhan haave kuitenkin vain haave), mutta ajatuksen tasolla hirmu jännää. Saat tehdä musiikkia, kirjottaa kirjoja, pitää blogia, johon teet arvosteluja, normipäivityksiä, keikkaraportteja ja kriittisiä pakinoita. Ja oot Unicefinkin toiminnassa mukana. Blogin kautta löytyny tyyppi ja ajatusmaailma, sekä Youtuben hauskat videot on ajanu mut tutustuun lopulta itse musiikkiinkin. On ollu hirmu jännää tutustua sun musiikkiin vasta sen jälkeen, kun tiedän ”kaiken” susta – siis kaiken sen, minkä blogista oon saanu selville. Musiikkiis en oo aiemmin paneutunu ehkä lähinnä siks, että se on suomenkielistä (Puhun englantia toisena äidinkielenäni, mutta kyllä myös suomeakin. Jostain syystä kuitenkin englanti on pysyny mieleisenä musiikkikielenä ja suomi taas kirjallisuuskielenä), mutta vaikka siitä ei todennäköisesti suursuosikkia tulekaan, niin kyllä mä ylpeesti pidän sekä Aukiota, että Nummelaa mun levyhyllyssä. Ja keikoillekin tuun, kunhan taas Tampereella päin pyörit.\nBlogista sen verran, että yksikään päivitys (lukuunottamatta Hauvatun ylipsykeä sanaa) ei ole ollut tylsä. Päinvastoin, jokainen juttu on tarjonnu jotain ja mainospäivityksethän on vaan ollu hyvä juttu, enhän ois muuten nytkään kattonu telkkarista Kosketuksessa-uusintaa ymsyms (tää kyllä oli Facebookissa, mut..). Ihka ensimmäiseen päivitykseen viitaten, jos jotain ”parannettavaa” pitää sanoa, voisit tehdä lisää kirja-, levy- ja leffa-arvosteluja! Neil Youngin uusimmasta olen samaa mieltä, löysin Langalla-sarjan, löysin Tiedän uskovani, uskon tietäväni -kirjan ynnä kaikkee muuta jännää.\nMutta ei paineita kuitenkaan päivittämiseen 😀 Painostukset, kuten deadlinetkin, on aina inhaa..\nIhan rehellisesti: olit todella Kingin näköinen ja biisiesi veroinen ja niiden takana joskus. Nyt et ja tästä saa viestin tuojan lynkata, mutta näin koen ja ajattelen.\nPitäisi kait mennä eteenpäin eli muuttua?\ntosi hyviä kirjoituksia nämä on. kiinnostavat tämmöistä yleistä musiikkidiggaria paljon. sinun kannaltasi ikävä kyllä, musiikkiasi en ole ostanut kuin tuon biisirinkibiisin verran. se oli yks parhaita juttuja aikoihin, mitä oon blogeista lukenut. kaikenlaiset musiikkiin sen tekemiseen ja keikkailuun liittyvät kirjoitukset ovat parhaita. armi yms kirjoitukset ovat minulle tyhjänpäiväisiä. koiria nyt näkee päivittäin aivan tarpeeksi muutenkin, mutta eipä ne siellä välissä haittaa, varsinkaan jos ne ois puettu aina tuommoiseen jonkinlaiseen agendaan kuten martikaisen kanssa suoritettu kirjeenvaihto. sehän oli hyvä juttu taas. mutta joo, itse mieluiten lukisin vaikka kuinka pitkiä selostuksia siitä kuinka joku biisi on syntynyt tai kuinka jotkut sanat ovat muokkautuneet siihen muotoon mitä ne lopulta ovat tai kuinka johonkin biisin jostain syystä ( ja se syy kiinnostais ennenkaikkea) ois vaikka soitettu pölykapseleita tms. tämä saattaisi saada minut kyseisin biisin/levyn hankkimaan jottan voin asian tarkistaa kuulokuvan myötä. (yup leiristä vaan joskus kerrottiin kuinka jollekkin biisille oli soitettu pölykapseleita, tai sitten se oli hyyrysen höpinöitä…)\nenpäs kerro ;D sanoo:\nNoh aina olen anssista pitänyt mutta jossain vaiheessa se kiinnostus katosi kun levyt hukkui… mutta nyt satuin mainitsemattomasta syystä kuuntelemaan viisun rakkaus on murhaa ja eksyin tänne blogille ja totesin että hei, idolini osaa laulaa ja kirjoittaa 😀\nPaljonko viisautta ja rauhaa on tuottanut hyväntekeväisyyteen?\nEn tiedä Viisautta ja rauhaa -biisin kokonaistuottoa, koska kappale on ollut saatavilla myös YAD:n Equal Dreams -kaupassa, jonka myynnit eivät ole tiedossani. Omasta kaupastani se on ladattu 118 kertaa.\nSiihen nähden, että hanke on ollut näyttävästi esillä useassa lehtijutussa, radiossa ja televisiossakin, niin tuo 118 on kieltämättä nolostuttava lukema. Se osoittaa hyvin miten haastavaa musiikinkuuntelijoiden kulutustottumusten muuttaminen on: vaikka kiinnostus on ollut suurta, eikä yhden euron hintakaan luulisi muodostavan kovin pahaa estettä, niin silti noin harva on oikeasti valmis viemään ostamisen maaliin saakka.\nPitäisikö sinun ruveta tuottajaksi tai säveltää kappaleita salanimellä muille?\nMikäli oma tieni Anssi Kelan suhteen antaa mitään osviittaa, niin kyllä näin hyvällä blogilla on vaikutusta. Uskoisin että oma tieni edustaa yhtä jossain määrin tyypillisistä esimerkeistä (anteeksi tätä seuraava suora puhe): ensin tykästyin Nummelaan, sitten valtaisa suosio ja radiosoitto (voi monomaanien Suomea, puhkikulutusta, kun ympyrät ovat pienet) sai kyllästymään ja lopulta ärsyyntymään, otsikkojen varassa, tietenkin: ääliömäinen hernekeppi, joka pipoilevien arvojeni vastaisesti harrastaa vielä formulaa, tuota lajien pohjanoteerausta. Jokin jäi kuitenkin kiinnostamaan ja niinpä joskus sitten googlailin tämän. Ensilukemalta siirryin säännölliseksi seuraajaksi.\nVaikka siis periaatteellisella tasolla olen vahvasti sitä mieltä, että persoona ja teos ovat eri asioita, ja syytä pitää erillään, niin huomaan, että vaikea olla immuuni. Kyllä se mielikuva vaikuttaa siihen millaisina laulutkin kuulee. Anssi Kelan musiikki on palauttanut alkuperäiset hyvät sävynsä tämän blogiluvun myötä.\nOulunsaloon olisi kiva palata ja saada vanha jengi kasaan, Granlund virnistää. anssikelamaista\n[…] Kela harkitsee jättävänsä pestinsä – sinä päätät! Uutisessa viitataan viimeviikkoiseen lukijakyselyyni, ja väitetään minun mahdollisesti lopettavan tämän blogin, vaikka jo kyselypostaukseni […]\nOnko koskaan käynyt mielessä tehdä blogista myös mobiililaitteilla luettavaa versiota? En tiedä kuinka vaikea asia se on teknisesti toteuttaa, mutta ainakin joistain sivustoista on olemassa kevyempi mobiiliversio. Kun näillä sivuilla julkaistaan paljon kuvia, niin ainakin omalla kännykälläni lataaminen kestää kauan ja loppujen lopuksi kuvat eivät edes näy koska puhelimeni muistikapasiteetti ei ole riittävä. Olisi ihan mukava kun blogia voisi seurata myös kännykän välityksellä esimerkiksi työmatkojen aikana junassa istuessa…\nToinen asia, mikä minua on mietityttänyt, liittyy levynmyyntiin. Anssi on moneen otteeseen todennut, että levynmyynti ei ole ollut mitään huikeaa viime aikoina. Itse tykkään kierrellä paljon kauppojen levyosastoja, mutta erittäin harvoin jos koskaan tulee vastaan Anssi Kela levyä. Todennäköisesti levyt jäävät suurelta yleisöltä ostamatta, jos ne eivät ole helposti saatavilla. Esimerkiksi live/kokoelmalevyä en ole kaupoissa nähnyt kuin kerran, ja silloinkin jouduin sitä etsimällä etsimään. Yhtenä aspektina vielä mainittakoon, että en tiedä artistin näkökulmasta mikä on suhtautumisesi alennuskampanjoihin, mutta enpä ole nähnyt niissäkään koskaan Kela-levyjä myynnissä…\nEn tiedä osuivatko kommentit täydellisesti juuri tähän blogikirjoitukseen, mutta kyseiset asiat ovat pyörineet mielessäni jo jonkin aikaa ja tämä kirjoitus sai minut nyt vihdoin naputtelemaan ne näkyviin asti.\nJännää lukea blogista Nummelan miehestä mustissa. Osallistun aina kaikkiin kyselyihin.\nBlogisi fani sanoo:\nJossain törmäsin siihen ettet diggaile eläinten tehotuotantoa ja jotenkin sitä kautta löysin blogisi ja innostuin lukemaan sieltä hauskimpia tekstejä puolisolleni. Jotkut radiossa soineet renkutukset on tuttuja mutta muuten en ole musiikkiin tutustunut enkä ehkä sen enempää aiokaan tutustua, tai no, kolehtikeikalle olin kovasti etukäteen menossa mutta illalla se jotenkin pääsi unohtumaan ja muistin menetykseni vasta seuraavana päivänä. Blogia käyn lukemassa noin kerran kuussa, eli useamman jutun kerrallaan.\nJoskus tulee ”huono omatunto” kun ei ole muutamaan viikkoon muistanut käydä lukemassa tätä blogia. Kuin olisi hylännyt Anssi Kelan vaikka musiikki pauhaakin soittimessa harva se päivä. Toisaalta on sitten mukavampaa lukea kerta istumalta parin viikon tapahtumia ja mietteitä. 😀


Hanna Kosonen läpi ensi yrittämällä – "Lapset eivät vielä ymmärrä äidin uutta työtä" | Yle Uutiset | yle.fi\n21.4.2015 klo 11.46päivitetty 21.4.2015 klo 11.47\nHanna Kosonen oli keskustan äänikuningatar Kaakkois-Suomessa.\n39-vuotias savonlinnalainen yrittäjä, hiihtosuunnistuksen maailmanmestari, filosofian maisteri ja metsänomistaja.\nPerheeseen kuuluvat aviomies ja kaksi alle kouluikäistä tytärtä.\nHanna Kosonen kuvaa itseään päättäväiseksi ja sinnikkääksi, hyvin avarakatseiseksi ja helposti lähestyttäväksi. Siitä kampanjankin yhteydessä tuli paljon palautetta. Entisen hiihtosuunnistuksen maailmamestarin kompassiin on otettu suunta paremmalle Suomelle ja omalle seudulle.\n– Minulle sydäntä lähellä ovat metsät, suomalainen puhdas ruoka, terveyden edistäminen ja pienet yritykset. Niiden eteen aion tehdä kovasti töitä.\nKansanedustatyönsä Kosonen aikoo aloittaa käärimällä hihat. Hommiin ryhdytään heti.\n– Ei sinne harjoittelemaan mennä, sillä asioihin on nyt hyvin perehdytty. Tietysti siellä on joitain käytäntöjä, mitä pitää oppia. Minulla on erittäin hyviä mentoreja siellä ja heiltä saan kyllä tietoa, miten missäkin tilanteessa pitää toimia.\nKoti jää Savonlinnaan\nHanna Kosonen myöntää, että edessä on yksi hänen elämänsä suurimmista muutoksista. Elämää pitää miettiä uudelleen monelta kannalta.\n– Koti jää Savonlinnaan, mutta asunto Helsingistä on haussa. Kun siellä se neljä arkipäivää viikosta ollaan, niin kyllä siellä on hyvä oma pesä olla. Oman yrityksen laitan telakalle, ei sitä tässä sivussa pysty hoitamaan. Haluan hoitaa eduskuntatyöt todella hyvin ja se vie aikaa. Perheenkin takia asiat täytyy priorisoida, sanoo Kosonen.\nHanna Kososen perheeseen kuuluvat mies ja kaksi tytärtä, 3- ja 6-vuotiaat. Perhe on elänyt tiiviisti mukana kampanjassa.\n– Kaiken vapaa-ajan olen viettänyt perheen kanssa. Lapset ovat vielä sen verran pieniä, että heille pitää antaa paljon aikaa. Lapset eivät ole vielä oikein ymmärtäneet, että minusta tuli kansanedustaja. Pienempi oli lähdössä juhlimaan äidin synttäreitä vaalivalvojaisiin ja vanhempi kyseli, onko äiti voittanut, naurahtaa Kosonen.\nPolitiikka on vain elämää\nHanna Kosonen on ollut reilut kymmenen vuotta poissa huippu-urheilusta ja sen ajan häntä on politiikka kiinnostanut. Kosonen arvelee varsinaisen heräämisen politiikkaan tapahtuneen muutama vuosi sitten, kun hän oli äitiyslomalla. Silloin hän kuunteli radiosta pelkästään politiikkaa kolme, neljä tuntia päivässä. Samalla Kosonen mietti, voiko olla enää enempää asiasta kiinnostunut.\nVähemmän lääkkeitä ja enemmän kuorolaulua, se oli yksi mottoni vaalityön aikana ja on edelleen.\n– Silloin myös ajattelin, onko minusta tällaiseen. Työ ei ole ihan älyttömän helppoa, tässä joutuu kohtaamaan monenlaista. Mutta sitten kun elämässä tapahtuu riittävän rajuja muita asioita, niin tajuaa, että politiikkahan on vain elämää. Sitten päätin, että minusta on tähän elämään, kertoo Kosonen.\n– Kyllä minä olen tässä pitkällä tähtäimellä mukana. Voin jo nyt sanoa, että pyrin seuraavallekin kaudelle. Äänestäjät sitten päättävät, olenko ollut luottamuksen arvoinen. Muuten poliittista tulevaisuutta en ole miettinyt.\nEntisenä kilpaurheilijana liikunta on Hanna Kososelle tosi tärkeää. Juoksun, suunnistuksen, hiihdon ja joogan lisäksi Kosonen harrastaa kulttuuria monipuolisesti.\n– Kun käy tekemässä juoksuvetoja täysillä, siinä mukavasti pääkoppa tyhjenee. Ja syntyy uusia ajatuksiakin. Lisäksi luen erilaista kirjallisuutta ja kuuntelen paljon musiikkia. Erityisesti lasten kirjallisuutta olen viime vuosina lukenut todella paljon ja katsonut lastenohjelmia ja -elokuvia. Lasten kulttuuri onkin Suomessa mielestäni tosi monipuolista, toteaa Kosonen.\nHanna Kososen mielestä kulttuuriin pitäisi panostaa enemmän.\n– Se on yksi niistä keinoista, joilla terveyttä pystytään edistämään pienillä panoksilla. Vähemmän lääkkeitä ja enemmän kuorolaulua, se oli yksi mottoni vaalityön aikana ja on edelleen. Laulaminen on kivaa, tykkään itsekin laulaa karaokea.\npolitiikkaEduskuntavaalit 2015KotimaaHanna KosonenSuomen Keskustasuomalaiset poliitikotSuomen politiikkaperheetäitiyspoliitikot


Vauhtiveikot.fi - Auton viritys- ja tuning-osien verkkokauppa - Japtoys.net\nVauhtiveikot.fi - Auton viritys- ja tuning-osien verkkokauppa\nJoined: 23. Jul 2021 12:51\nPost by Vauhtiveikot.fi » 23. Jul 2021 13:27\nVauhtiveikot.fi verkkokauppa on nyt avattu! Olemme autojen tuning- ja viritysosien myyntiin ja maahantuontiin erikoistunut kotimainen yritys. Tarjoamme hinta-laatusuhteeltaan hyviä tuotteita useista eri hintaluokista. Yli 17 000 tuotteen joukosta löytyy osia niin suuremmilta osavalmistajilta kuin uudemmiltakin tulokkailta.\nMeiltä löydät muun muassa alustasarjat, spacerit, turbot,\ndownpipet ja monet muut viritysosat!\nRe: Vauhtiveikot.fi - Auton viritys- ja tuning-osien verkkokauppa\nPost by Vauhtiveikot.fi » 18. Aug 2021 11:32\nElokuussa on hyvä haalia viritysosia talliin tulevaa syksyä ja hämärtyviä iltoja varten! Viileinä iltoina on mukava puuhastella autotallin puolella ja ottaa muutama projekti taas työn alle. Meiltä löydät juuri sopivia tuotteita näihin projekteihin!\nMaxpeedinrodsin viritysturboilla ja elinikäisellä takuulla varustetuilla H-profiilin kiertokangilla pääsee lisäämään potkua kulkineisiin. Valikoimastamme löytyvillä yleismallisilla välijäähdyttimillä ja ahtoputkisarjoilla rakentaa systeemit hieman erikoisempiinkin vehkeisiin!\nAjettavuuden saa laitettua kuntoon uudella alustalla ja korkeuden saa mieleisekseen esimerkiksi korkeussäädettävällä Eibach Pro-Street-S tai Maxpeedinrods coilover-alustasarjalla!\nTule tutustumaan valikoimaamme ja hanki jo ajoissa syysiltojen projekteihin soveltuvat osat ja tarvikkeet!


Uudet menetelmät tehostavat saimaannorpan suojelua ja kannanseurantaa muuttuvassa ilmastossa | julkaisut.metsa.fi\nUudet menetelmät tehostavat saimaannorpan suojelua ja kannanseurantaa muuttuvassa ilmastossa\nTekijä: Auttila Miina, Heikkilä Pekka, Koskela Jouni, Kunnasranta Mervi, Marttinen Ismo, Niemi Marja, Tiilikainen Raisa, Sipilä Tero\nJulkaisusarja: Metsähallituksen luonnonsuojelujulkaisuja. Sarja A 223\nUlkoasu: 20 s.\nISBN: 978-952-295-163-2 (pdf)\nSaimaannorppa (Pusa hispida saimensis) on uhanalainen alalaji, jonka kannan koko on nykyään noin 320 yksilöä. Sen suurimpia uhkia ovat kalanpyydyskuolleisuus, ilmastonmuutos sekä pieni ja hajanainen kanta. Norpan lisääntymismenestys on riippuvainen riittävästä jää- ja lumipeitteestä, koska emo synnyttää kuutin lumipesän suojaan. Ilmastonmuutos heikentää norpan pesintäolosuhteita lisäten poikaskuolleisuutta. Lisäksi se heikentää lumipesiin perustuvan kannanarvioinnin luotettavuutta. Tässä raportissa esitetään talvien 2014-2015 aikana kertyneet kokemukset apukinosten ja pesäpaikkojen vedenalaiskartoitusten toimivuudesta osana saimaannorpan suojelua.\nTalvet 2014 ja 2015 olivat lumiolosuhteiltaan heikot, minkä vuoksi ennen lisääntymiskausien alkua Saimaalle kasattiin yhteensä 307 apukinosta parantamaan norppien lisääntymismenestystä. Apukinosten todettiin olevan tehokas suojelukeino ja soveltuvan hyvin paikallisten, tehtävään perehdytettyjen vapaaehtoisten toteutettavaksi. Valtaosa (> 75 %) apukinoksista kelpasi norpalle pesäpaikaksi ja yli 90 % havaituista poikasista syntyi apukinoksiin vuonna 2014, joka oli poikkeuksellisen lauha. Apukinosten ansiosta pesäpoikaskuolleisuus jäi selvästi alemmaksi kuin aikaisempina heikkolumisina talvina. Hankkeen aikana havaitun kinosten liian varhaisen sulamisen ehkäisemiseksi tulisi apukinosten sijaintipaikkoja suunniteltaessa hyödyntää entistä paremmin kinokselle lisävarjoa tarjoavat pohjoisrannat ja tehdä kinoksista mahdollisimman suuria.\nJäiden lähdön jälkeen järven pohja tarkistettiin istukoita ja kuolleita kuutteja etsien 300 pesäpaikan ympäriltä. Pesäpaikkojen vedenalaistarkistukset paransivat pesälaskentojen tarkkuutta sekä syntyneiden poikasten että kuolleisuuden osalta. Sukellusten merkitys kannanseurantaa tarkentavana menetelmänä korostuu heikkolumisina talvina, jolloin pesien havaitseminen ja tunnistaminen on vaikeaa. Kahden hankevuoden aikana seitsemän pesään kuolleen kuutin jäännökset löydettiin sukeltamalla, mikä on noin 40 % noiden vuosien havaitusta pesäpoikaskuolleisuudesta.\nIlmastonmuutoksen vuoksi uusien suojelu- ja seurantamenetelmien käyttöönotto on tullut ajankohtaiseksi ja suojelutoimien kohdistaminen poikasten selviytymisen parantamiseen on tällä hetkellä tehokkain keino taata saimaannorppakannan kasvu. Tämän raportin tulosten perusteella apukinosmenetelmän vakiinnuttaminen saimaannorpan suojelukeinona on suositeltavaa.\nUudet menetelmät tehostavat saimaannorpan suojelua.. (1.6 MB, pdf)


Tarinataituri: Jos kaikki lopettaisivat lihansyönnin\nIlmastonmuutos on vakava asia. Siitä varmaan lähes kaikki ovat yhtä mieltä. Ilmastonmuutos on jatkuvasti puheenaiheena sekä medioissa että yksityisissä keskusteluissa. Monet ovat jo ryhtyneet kasvissyöjiksi hidastaakseen ilmastonmuutoksen etenemistä. Koulujen ruokalistoissakin on huomioitu kasvissyöjät, ja jopa vegaaneille on omat vaihtoehtonsa.\nKasvissyönti on muuttanut myös Suomen maatalouden luonnetta. Kun ennen oli runsaasti maito- ja lihakarjatiloja, nyt yhä useammalla tilalla on ruvettu viljelemään perinteisten viljakasvien lisäksi tai sijasta trendikkäästi kasvissyöjien tarpeisiin sopivia lajeja. Sitä tarjotaan, mille on kysyntää. Voisi myös sanoa, että sitä saa, mitä tilaa.\nRuokakaupoissa kasvisruuan suosio näkyy monipuolistuneena valikoimana: tarjolla on kasvisten ja hedelmien lisäksi mitä erikoisimpia kasvispohjaisia tuotteita härkiksestä mifuun, tofuun ja quorniin. Suomalainen keksintö, härkis, on saamassa jalansijaa muuallakin maailmassa, esim. japanilaisten ruokapöydässä.\nHurjimmat visionäärit vaativat jopa lihakarjan pidon kieltämistä ja kaikkien ihmisten siirtymistä kasvisravintoon. Lehmät, lampaat ja vuohet kun ovat tietämättään osasyyllisiä ilmastonmuutokseen, kun ne märehtiessään röyhtäilevät ja päästelevät ilmoille metaania, joka osaltaan lämmittää ilmakehää ja kiihdyttää ilmastonmuutosta. Tätä ongelmaa ei ilmeisesti olisi, jos kaikki märehtijät lopetettaisiin ja ihmiset siirtyisivät kasvisravintoon.\nEi varmaan olisikaan, mutta sen sijaan tulisi muunlaisia ongelmia. Harva on varmaan tullut ajatelleeksi, että myös kissat ja koirat, jotka monille ovat kuin perheenjäseniä, jouduttaisiin silloin lopettamaan. Ne eivät muutu kehotuksesta kasvissyöjiksi, vaan ovat luontaisesti lihansyöjiä. Ja jos niistä yritettäisiin "jalostaa" kasvissyöjiä, jouduttaisiin uudenlaisten eettisten ongelmien eteen. Kuinkahan moni koiran tai kissan omistaja olisi valmis luopumaan lemmikistään ilmaston hyväksi?\nVaikka lehmästä saatava maito onkin ajateltu vasikan ravinnoksi, ei ilman maitoa olisi myöskään maitotaloustuotteita, kuten maitoa, kermaa, viiliä, jogurttia, voita tai juustoa. Jäätelön valmistus ja maku olisivat aivan erilaisia ilman kermaa tai maitoa. Kuinkahan moni haluaisi jättää myös kaikki nämä pois ruokavaliostaan?\nJos mennään vielä pidemmälle, vegaanilinjalle, ja luovuttaisiin kaikkien eläinkunnan tuotteiden, kuten kananmunien käytöstä, pitäisi myös kaikki kanat teurastaa. Silloin emme söisi myöskään broilerin tai kanan lihaa, munakasta, keitettyjä kananmunia tms. Leipomisessa pitäisi käyttää kananmunan korvaavaa ainetta. Eli aika hankalaksi menisi elämä.\nTaidanpa siis kaikesta huolimatta pysyä lihansyöjänä!\nTekijä tarinataituri klo maaliskuuta 24, 2019


🏕 7 PARHAAN HOTELLIT KOHTEESSA TRIBECA, MANHATTAN - 🏕 YHDYSVALLAT - 2019\n7 parasta hotellia Tribeca, Manhattan\nSheraton Tribeca New York hotelli\nViikonloppuna talvista, valkoinen joulukin mahdollinen! (Kesäkuu 2019).\nTribeca (Triangle Below Canal Street) on eloisa elävää taidetta, hienostuneita ravintoloita ja tietysti kuuluisa elokuvajuhlat. Naapurustossa, joka oli aikoinaan teollisten varastojen ja tehtaiden koti, on tullut Manhattanin rikkaimpiin kohteisiin, joissa kansainväliset julkkikset ja mainokset pitävät parvihuoneita vierailunsa aikana New Yorkiin. Valitse nämä hotellit Tribecasta seuraavaan retkikuntaan keskustaan.\nAiemmin Tribeca Grand, Roxy on täynnä luonnetta. Named after palainen 1920-luvun elokuvateatteri - ja 1990-luvun yökerho, jolla on sama nimi, tämä hotelli on leikkipaikka matkailijoille, jotka etsivät viihdettä. Se sijaitsee maanalainen jazzklubi, Django, sekä Art Deco innoittamana elokuvateatteri, joka on erikoistunut ulkomaisiin ja itsenäisiin elokuvateoksiin. Pohjakerroksessa Paul Sevigny (Chloen veljeä) vetää Paulin Cocktail Lounge, intiimi baari, jossa on speakeasy vibes, ja houkuttelee kansainvälisen (julkkis) väkijoukon.\nArty, epätavallinen, tyylikäs\nTämä erittäin tyylikäs hotelli houkuttelee luovia tyyppejä kaikkialta maailmasta. Frederick kääritään taiteellisesti vuosisadan herkkyytensä moderniin ja minimalistiseen muotoiluun vierashuoneistaan, joissa on valaistuja valkoisia tiiliseinämiä, elegantti tapetti ja kylpyhuone kylpyammeessa. Vaikka huoneet itse ovat yleensä pienempiä, Frederick enemmän kuin muodostaa sen erinomaisella paikalla. Vieraat pääsevät helposti tärkeisiin bussi- ja metrolinjoihin, jotka tekevät kätevästä tutustua kaikkiin Tribecan ja Manhattanin keskustan tarjoamiin kohteisiin.\nBoutique, tyylikäs, historiallinen\nGreenwich-hotelli on synonyymi ylellisyydestä ja hienostuneisuudesta. Hemmottele ihastuttavassa japanilaisessa japanilaisessa uima-altaassa ja kylpylässä ja nauti drinkkejä viinipohjaisilla terasseilla, joista on näkymät vehreälle ja rauhalliselle sisäpihalle. Runsaat tekstiilit, upeat valot pitkistä ikkunoista ja ranskalaiset parvekkeet luovat huoneet kutsuvaan eurooppalaiseen tunnelmaan. Penthouse, jonka muotoilu vaikuttaa naapuruston ja japanilaisen Wabi-esteettisen, voi varata jäähtyä 15 000 dollaria yö.\nBoutique, tyylikäs, romanttinen, moderni, muotoilu, kaupunki\nDuane Street Hotel sijaitsee Tribecan sydämessä muodikkaalla kadulla, ja se tarjoaa ainutlaatuisia mukavuuksia, kuten lemmikkipalvelut (mukaan lukien yksilölliset koirankiillot) sekä ilmaisen pyörän jakamisohjelman vieraille, jossa on lukko ja kypärä. Vierashuoneissa on mustavalkoiset nahkikalusteet, ja ne soveltuvat vapaa-ajanviettoon tai liike-elämään, sillä monet ovat myös suuria työpöytiä.\nBoutique, liike, moderni\nSheraton-hotellissa ei ole ainutlaatuista tyyliä ja muotoilua, se on enemmän kuin niiden keskeinen sijainti. Se sijaitsee aivan Canal Street -kadulla ja tarjoaa pääsyn useimpiin merkittäviin metroihin. Aula on varsin mukava ja moderni, ja kattoterassilta on upea näköalapaikka Midtownin horisonttiin.\n370 Canal St, Manhattan New York, New York, 10013, Yhdysvallat\nKick takaisin, rentoutua ja asua kuin paikallinen Smyth-hotellissa. Amazing penthouse-sviitit ovat saatavilla asuintyyppiseen olohuoneeseen viihdyttäville alueille sekä sisätiloissa että ulkoterassilla. Ottakaa kahvilasi cocktaileja ja joitakin speakeasy viestejä Evening Barissa tai ottakaa pudotuksesi jostakin trendikästä juomareikää pitkin West Broadwayn.\nConradin sijainti Battery Park Cityssä, aivan Tribecan West Side Highwayn vieressä tarjoaa asiakkailleen upeat näkymät Manhattanin horisonttiin itään ja Hudson-joen ja New Jerseyn länteen. Sen kourallinen aula, jota koristaa Sol LeWittin 10-kerroksinen "Loopy Doopy" -instrumentointi, on nähtävyys. Askeleet One World Trade Centeristä, hotelli on lähellä tärkeimpiä nähtävyyksiä. Kattopalkki tarjoaa upeat taustat Instagram-virroille (esim. New Yorkin sataman eteläpuolisen vapauden patsas).\nArty, perinteinen, kaupunki


Nokia palkkasi ammattilaiset etsimään syyrialaisperheelle kotia, Wärtsilä tarjoaa töitä myös puolisoille – Näin huippuosaajat houkutellaan Suomeen | Yle Uutiset | yle.fi\nNokia palkkasi ammattilaiset etsimään syyrialaisperheelle kotia, Wärtsilä tarjoaa töitä myös puolisoille – Näin huippuosaajat houkutellaan Suomeen\nFinland Relocation Services -yhtiön vanhempi konsultti Pirjo Koskivirta kertoo Dubaista saapuneille asiakkailleen, mitä sanat tarkoittavat.\n– Postilaatikko täyttyy nopeasti ilmaisjakelusta. Jos haluatte tietoa lähiseudun palveluista, tarran voi irrottaa.\nPostilaatikoiden jälkeen tutustutaan parkkipaikan lämmitystolppaan. Sitten kierrätyslaatikoihin.\nSuomi on täynnä arjen pieniä mysteerejä, kuten pankkitilien avaamista, kauppojen kanta-asiakaskortteja, sähkösopimuksia, nettiyhteyksiä... Näitä asioita hoitamaan yritykset voivat palkata Koskivirran kaltaisen kotouttamiskonsultin.\nFinland Relocation Servicesin Pirjo Koskivirta auttaa Suomeen saapuvia kotiutumaan. Kuva: Mårten Lampén / Yle\nPirjo Koskivirta sanoo, että maahanmuuttokonsultin asiakkaansa on aina koko perhe.\n– Kaikkein tärkeintä, viranomaisasioiden lisäksi, on järjestää asunto sekä lapsille koulut, Koskivirta sanoo.\n– Jos työntekijä lähtee töihin ja perhe jää oman onnensa nojaan, työnteko kärsii eikä muu perhe kotiudu.\nKäynnissä on maailmanlaajuinen kilpailu osaajista. Ei riitä, että työntekijät saadaan houkuteltua Suomeen. Heidät on saatava myös jäämään tänne.\nTänään Pirjo Koskivirta on tuonut asiakkaansa Espooseen allekirjoittamaan vuokrasopimusta.\nDubain helteet vaihtuivat pakkasiin\nNasibah Burhan uuden kodin olohuoneessa. Kuva: Mårten Lampén / Yle\nSamer ja Nasibah Burhan lensivät Dubaista Suomeen tammikuussa.\nUuden kodin pihamaalla puut ja pensaat notkuvat lumen painosta. Neljännellä luokalla aloittavan Mohammed ja esikouluikäinen Naye pinkaisevat polkua pitkin vanhempiensa toppatakkeihin kääriytyneinä.\n– Asuimme Dubaissa 20. kerroksessa. Kun kerroimme lapsille muuttavamme Suomeen, he halusivat talon, jossa olisi takapiha leikkejä varten, Samer Burhan sanoo.\nBurhan vetää Nokialla 12-henkistä tiimiä, joka tekee erilaisia asetuksia ja muutoksia asiakkaiden tilaamiin tukiasemiin. Suomeen hän saapui ollakseen lähellä eurooppalaisia asiakkaita ja toisaalta tuotteiden kehittäjiä.\nTähän asti kaikki on sujunut loistavasti. Pirjo Koskivirran löytämä uusi koti espoolaisessa paritaloyhtiössä on juuri sellainen kuin Burhanit toivoivat.\nGuifre Molera (oik.) esittelee asuntonsa talotekniikkaa vuokralaisille. Kuva: Mårten Lampén / Yle\nWärtsilä tarjosi töitä\nArabia, bulgaria, englanti, espanja, hindi, hollanti, italia, japani, kiina, korea, kreikka...\nSuomesta tuskin löytyy paljon sen kansainvälisempiä työpaikkoja kuin Wärtsilän palvelukeskus Vaasan Yrittäjänkadulla.\n… latvia, marathi, norja, portugali, punjabi, puola...\nAinakaan kielitaidolla mitattuna.\n... ranska, ruotsi, saksa, suomi, thai, turkki ...\nAvokonttorissa työskentelee 120 wärtsiläläistä, jotka puhuvat yhteensä 29 eri kieltä.\n... unkari, urdu, venäjä, viro ja vietnam.\nKielitaito on tarpeen, sillä täällä käsitellään päivittäin tuhansia Wärtsilän tytäryhtiöiden osto- ja matkalaskuja, maksatuksia, kirjauksia ja tilinpäätöksiä.\nMonet kansainväliset yhtiöt ovat siirtäneet tällaiset taloushallinnon keskukset halvan työvoiman maihin. Alan slangilla sitä kutsutaan business process outsourcingiksi.\nWärtsilä päätti kuitenkin toimia toisin. Yhtiössä uskottiin, että Suomessa ollaan riittävän tehokkaita ja osaavia.\nLisäksi Wärtsilässä järkeiltiin jo vuosia sitten, että yhtiön kannattaa työllistää muitakin kuin insinöörejä. Ulkomailta muuttavat työntekijät kotiutuvat Suomeen paremmin, jos myös puolisoille on tarjolla töitä esimerkiksi taloushallinnossa.\nMyös tästä syystä keskus kannatti pitää Suomessa.\nHollantilais-japanilaisen Stolkerin perheen tarina osoittaa, että Wärtsilä oli oikeassa.\n“Juomakelpoista vettä kraanasta”\n1990-luvun alussa japanilainen Fumiko Fujita–Stolker työskenteli sihteerinä Wärtsilän toimipisteessä Japanin miljoonakaupunki Kobessa. Sinne saapui töihin myös hollantilainen insinööri Johan Stolker, joka oli opintojen jälkeen tarttunut suomalaisen teknologiayhtiön työtarjoukseen.\nKaksikko rakastui ja avioitui.\nStolkereille Vaasan piti olla välietappi Japanin ja Hollannin välissä. Toisin kävi. Kuva: Roy Fogde / Yle\nSeuraavat vuodet Johan matkusti yli 200 päivää vuodessa. Fumiko teki kirjanpitäjän töitä kotoa käsin. Vanhakantaisen Japanin työkulttuuriin ei sopinut, että aviopari olisi jatkanut työntekijöinä samassa työpaikassa.\nLopulta pariskunta päätti jättää miljoonakaupungin taakseen.\n– Sanoin Johanille, että kaikkein tärkeintä on turvallisuus ja se, että kraanavesi on juotavaa. Näillä kriteereillä Suomi oli paras vaihtoehto, Fumiko Fujita-Stolker sanoo.\nJohan Stolker arveli tuolloin, että pariskunta päätyisi lopulta Hollantiin. Vaasan piti olla vain parin vuoden mittainen välietappi.\n– Paikka, jossa voisimme kokea kulttuurisokin yhdessä, hän sanoo.\nSokki se olikin. Japanin vilinään tottuneiden silmissä Vaasa oli autiokaupunki. Fumiko Fujita-Stolker kävi supermarketeissa nähdäkseen ihmisiä.\n– Olin varmasti tämän seudun ainut japanilainen. Kaipasin ääntä ja valoa. Minulla oli kova koti-ikävä, hän kuvaa.\nSitten Stolkereiden esikoinen syntyi, ja perhe integroitui vauvakerhojen kautta Vaasan suomenruotsalaiseen yhteisöön. Kotiutumisessa auttoi myös se, että lasten varttuessa myös perheen äiti sai työtarjouksen Wärtsilästä.\n– Sillä on todella suuri merkitys, että molemmilla on mahdollisuus tehdä töitä, Johan Stolker sanoo.\nVaasa voitti Intian\nSuomalainen palvelukeskus voi olla tehokkaampi kuin halpamaissa, Wärtsilän Sari Neulaniemi sanoo. Kuva: Roy Fogde / Yle\nWärtsilän palvelukeskuksessa ei ole kyse mistään kotouttamispuuhastelusta. Shared Service Centerin vetäjiin kuuluva Sari Neulaniemi kehuu keskuksen olevan tehokkaampi kuin halpamaissa toimivat verrokit.\n– Moni kollega suomalaisista yhtiöistä on sanonut minulle, että ettehän te voi olla halvempia kuin Intia tai Romania, koska siellä palkkataso on ihan eri, Neulaniemi sanoo.\n– Kyse on kuitenkin tehtyjen transaktioiden laadusta ja määrästä.\nVaasan yksikkönsä tehokkuuden havaittuaan Wärtsilä on siirtänyt sinne prosesseja muualta, esimerkiksi Kiinasta. Tänä keväänä Vaasaan siirretään Wärtsilän toiminnanohjausjärjestelmän kriittisen master datan ylläpito Intiasta.\n– Intiassa oli haasteena esimerkiksi se, ettei siellä ole saatavilla tarpeeksi kielitaitoista työvoimaa, Neulaniemi sanoo.\nVaasassa sen sijaan on koossa porukka, joka osaa kymmeniä eri kieliä.\nOleskelulupien käsittelyyn vauhtia\nEK, Kuntatyönantajat, SAK, Akava ja STTK haluavat nostaa työperusteisen maahanmuuton tulevien eduskuntavaalien kärkiteemaksi.\nTällä hetkellä työperusteisen oleskeluluvan käsittelyyn kuluu aikaa noin neljä kuukautta. Järjestöjen mukaan tavoiteajan tulisi olla noin kuukausi.\nNokialla työskentelevän Samer Burhanin kaltaisten erityisasiantuntijoiden lupakäsittely on huomattavasti nopeampaa.\n– Luvan saaminen kesti noin kuusi viikkoa. Se ei ole mielestäni pitkä aika, varsinkin kun ottaa huomioon kansallisuuteni, Burhan sanoo.\nSamer Burhan on kansallisuudeltaan syyrialainen, ja Syyriasta on saapunut paljon turvapaikanhakijoita.\n– Syyrian kansalaisten hakemukset luetaan varmasti läpi erityisellä tarkkuudella.\nMiksi kukaan haluaisi Suomeen – jos on varaa valita?\nEduskuntavaalien alla puolueilta tivataan kantaa työperäiseen maahanmuuttoon. Työmarkkinajärjestöt ovat lähteneet liikkeelle yhteisessä rintamassa: Suomeen tulisi laatia erityinen vetovoimastrategia ulkomaisten osaajien houkuttelemiseksi (siirryt toiseen palveluun).\nJos tällainen strategia luodaan, ensimmäiseksi kannattaa kysyä niiltä, jotka ovat Suomen jo valinneet.\n– Koulu on tärkein asia. Ennen asuntoa tai mitään muuta, Nokialla työskentelevä Samer Burhan sanoo.\nBurhan on syntynyt Syyriassa, mutta käynyt kouluja Irakissa. Muistot ovat ikäviä.\n– Julkisissa kouluissa oppilaita lyötiin ja heille huudettiin. Päätin, että jos minulla joskus on lapsia, he saavat käydä koulunsa parhaassa mahdollisessa paikassa.\nDubaissa perheen lapset kävivät arvostettua, australialaiseen opetussuunnitelmaan perustuvaa koulua. Äidin odotukset ovat korkealla myös nyt, kun perhe on muuttanut Nokian kotimaahan.\n– Luin Suomen koulujärjestelmästä paljon jo ennen kuin olimme edes puhuneet mahdollisuudesta muuttaa tänne. Näin jopa unta, että lähettäisin poikani Suomeen yliopistoon, Nasibah Burhan sanoo.\nMohammed ja Nayen odottavat koulun ja eskarin alkua. Kuva: Morten Lampén / Yle\nMissä on Suomen vetovoima?\nParikymmentä vuotta Vaasassa asuneet Stolkerit ovat aivan samoilla linjoilla juuri maahan saapuneet Burhanit. Koulu on Suomen tärkein vetovoimatekijä.\nSuomalaiskoulujen erinomaisuus näkyy esimerkiksi kummioppilasjärjestelmässä.\n– Kun Suomessa lähdetään luistelemaan, kuudesluokkalaiset sitovat ekaluokkalaisten luistimet. Hollannissa opettaja sitoisi kolmetkymmenet luistimet yksin, Johan Stolker sanoo.\n– Kummijärjestelmä opettaa vastuunottoa ja ehkäisee kaikenlaista kiusaamista.\nFumiko Fujita-Stolker sanoo, että Japanin koululaitos on Suomea edellä Pisa-testeissä, mutta tärkeämpää on se, miten pisteet saavutetaan.\n– Japanissa ja Koreassa opetetaan liikaa. Koulupäivän jälkeen alkaa toinen koulupäivä yksityisessä koulussa. Suomessa lapsille annetaan aikaa ajatella, hän sanoo.\nJohan Stolkerin perhe kasvoi kiinni vaasalaiseen elämänmenoon. Poika Kaj käy lukiota ja tytär Lisa yläastetta. Kuva: Roy Fogde / Yle\nLisäksi Suomi on paikka, jossa asiat toimivat. Johan Stolkerin mukaan se luo elämään harmoniaa.\n– Kun menet aamulla ulos, tiet on aurattu. Jos jossain on metsäpalo, se sammutetaan. Eikä juuri missään ole ruuhkia, Stolker sanoo.\nPerheelliselle Suomi on taivas, mutta...\nWärtsilän palvelukeskuksessa tapaamme myös Arda Özdemirin. Hän kehittää ohjelmistorobitiikkaa, eli tekoälyyn ja automaatioon pohjautuvaa tietojenkäsittelyä.\nÖzdemir saapui opiskelijaksi Vaasan yliopistoon vuonna 2007. Tänään hän asuu tyttöystävänsä ja parivuotiaan poikansa kanssa Uudessakaarlepyyssä, 75 kilometriä Vaasan pohjoispuolella.\nKotona puhutaan ruotsia ja turkkia.\n– Tunnen olevani monessa suhteessa enemmän suomalainen kuin turkkilainen, Özdemir sanoo.\nMiehen lapsuudenkoti oli keskiluokkainen ja kotikaupunki Izmir vapaamielinen paikka varttua. Turkki on kuitenkin muuttunut.\n– Monet nuoret, joilla on kanssani samanlainen tausta, kokevat etteivät he löydä paikkaansa.\nMeille perheellisille Suomi on taivas, mutta nuoret kaipaavat haasteita, Arda Özdemir sanoo. Kuva: Roy Fogde / Yle\nOhjelmistorobotiikan ammattilaisista on pulaa niin Suomessa kuin maailmallakin. Miten Suomi onnistuisi houkuttelemaan parhaat osaajat töihin?\n– Meille perheelliselle Suomi on taivas. Täällä on yksinkertaista ja turvallista elää. Suomessa ei myöskään ole sitä jyrkkää hierarkkiaa ja jatkuvaa kilpailua, joka määrittää elämää väkirikkaissa maissa, Özdemir sanoo.\nTurkissa vaaditaan jatkuvaa pyrkimystä eteenpäin, halua selviytyä ja erottua. Sellainen on Özdemirin mukaan raskasta.\nSitten tulee erittäin kohteliaasti esitetty "mutta".\nSuomessa on Özdemirin mukaan vähän liiankin helppo pysyä mukavuusalueella.\n– Samat asiat, jotka tekevät Suomessa elämisestä miellyttävää, tekevät siitä vähän haasteettoman. Se ei ehkä vetoa nuoriin, jotka haluavat edetä nopeasti ja muuttaa maailmaa – tai kehittää kännykkäsovelluksen, joka muuttaa maailmaa, Özdemir sanoo.\nIso-Britannia, Yhdysvallat ja jopa Ruotsi saattavat olla houkuttelevampia muuttokohteita niille, jotka tähtäävät maailman huipulle.\n– Suomalaiset tuntuvat joskus ajattelevan, että sankariteot on tarkoitettu amerikkalaisten elokuvien tähdille. Toisaalta Nokian ja Wärtsilän kaltaiset yritykset ovat todisteita, että asia ei ole näin.\nNokiasta puheen ollen, palataan vielä kerran espoolaisen paritalon pöydän ääreen.\nViimeinen tarkistus. "Lapsiperheille vuokrakoti löytyy usein yksityisiltä – vuokrayhtiöiden asunnot ovat pienempiä", Pirjo Koskivirta sanoo. Kuva: Mårten Lampén / Yle\nKuka nostaa lipun salkoon?\nFinland Relocation Servicesin konsultti Pirjo Koskivirta tuntee hyvin ne haasteet, joita työn perässä vieraaseen kulttuuriin muuttava ihminen kohtaa.\nHänen aviomiehensä tekee uraa metsäteollisuuden parissa ja pariskunta on asunut kahdenkymmenen vuoden aikana seitsemässä eri maassa.\nEspooseen asettuvalle Burhanin perheelle muutto on tähän mennessä tuottanut vain iloisia yllätyksiä. Yksi sellainen on Samer Burhanin mukaan suomalaisten kielitaito.\n– Läheskään kaikissa Euroopan maissa esimerkiksi ravintolaruoan tilaus englanninkielellä ei ole itsestäänselvyys.\nAnna Matala (oik) esittelee asuntoa uusille vuokralaisille. Kuva: Mårten Lampén / Yle\nToinen yllätys on se, miten turvallisuus näkyy ihmisten arjessa.\n– Ison Omenan metroasemalla noin seitsemänvuotias tyttö liikkui aivan luontevasti yksin. Ehkä meidänkin lapset oppivat käyttämään julkista liikennettä. Juuri nyt siinä riittää opeteltavaa minullekin, Samer Burhan sanoo.\nKäynnissä on maailmanlaajuinen kilpailu osaajista. Ovatko Burhanit käymässä – vai tulleet jäädäkseen?\n– En ole ihminen, joka pitää paikasta toiseen muuttamisesta. Saatamme viipyä pitkäänkin, kunhan saamme kiinni tästä suomalaisesta elämäntavasta.\nVuokrasopimusten allekirjoituksen jälkeen Pirjo Koskivirta vie asiakkaansa avaamaan pankkitilejä. Lähtiessä viriää keskustelu lipputangosta.\nTässä taloyhtiössä jokainen asukas nostaa vuorollaan lipun salkoon.\n– Me teemme sen kyllä mielellämme, kunhan joku kertoo, milloin liputetaan, Samer Burhan lupaa.\ntyöperäinen maahanmuuttotaloustyöelämäSuomiWärtsiläVaasaVaasan seutukuntalapset


Kaksi kaunista Huittisista. Nämä kaunokaiset löytyivät Huittisista, jossa ne peittivät vanhan talon ikkunan lähes kokonaan. Niiden alkuperäinen omistaja oli jo edesmennyt, mutta jälkipolvi tiesi kertoa hänen hoivanneen näitä kaunokaisia vuosikymmenet ikkunallaan.\nHuittinen 1 (ylempi kuva) on rotevakasvuinen, ja kukkii suurin oranssin/lohenpunaisen sävyisin kukin. Vähässä valossa kukat jäävät huomattavasti vaaleammiksi. Lehdissä on vyöhyke.\nHuittinen 2 on kasvultaan hieman maltillisempi, ja sillä on suuret tulipunaiset kukat. Se on erittäin hanakka kukkija, eikä kasva ihan yhtä rotevaksi kuin ykkönen. Lehdet ovat vyöhykkeettömät.\nHuittinen 1 & 2 kotipelargoni vanhat kotimaiset


Muusikoiden.net - Keskustelu - Lähi-Itä ja kauemmas\nAihe: Lähi-Itä ja kauemmas\nItämainen musiikki näytä täällä olevan kovinkaan keskustelu aihe.\nMiksei? Romanimusiikista itään mentäessä löytyy mielettömät määrät mielenkiintoista musiikkia. Itse olen vasta tutustunut Turkin, Palestiinan ja muiden arabiaa puhuvien maiden musiikkiin - muutamia näistä ovat sufien qawwali (esimerkkinä Nusrat Fateh Ali Khan, jota myös Massive Attack on samplannut), turkkilainen oud-painotteinen musiikki, jota Rabih Abou-Khalil soittaa ja yhdistää länsimaisen jazzin kanssa. Klezmer näyttää olevan täällä jo tuttu ilmiö, ehkä siksi että ainakin mielestäni se muistuttaa hyvin paljon slaavilaista- tai romanimusiikkia.\nLaitetaan vielä ääntä:\nNusrat Fateh Ali Khan: Shamas-Ud-Doha, Badar-Ud-Doja\nSimon Shaheen & Qantara: Blue Flame\nOrchestre Andalou d'Israel: Ya Rayah\nMelkoisen härskejä melodioita noissa Rabih Abou-Khalilin biiseissä mitä tuubista löysin. Tykkään.\nMulle ainakin putoilee Lähi-idän musiikki ihan täysillä.\nMuutamia vuosia takaperin kiinnostuin todella paljon intialaisesta ja eritoten pohjoisintialaisesta hindumusiikista. Vaikka intialaisesta musiikista nautinkin vielä suuresti olen nykyään ehkä enemmän tuon persialaisen musiikin perään, eli nyt puhutaan nykyiseltä Iranin alueelta tulevasta musiikista. Aika korkeatasoisiin äänitteisiin olen myös törmännyt, mutta en niitä kaikkia jaksa listata, joten pistän muutaman tämän hetkisen suosikin:\nGhazal - The Rain (Intialaisia ja persialaisia improvisaatioita)\nHossein Alizadeh & Djivan Gasparyan - Endless Vision (persialaisen ja armenialaisen musiikin yhteisjuhlaa)\nMasters of Persian Music - Faryad (bändin nimi kertoo varmaan tarpeeksi)\nMyös oud-musiikki kiinnostaa ja kolahtaa kovaa. Rabih Abou-Khalil on hyvä soittaja, mutta itse pidän kyllä eniten tunisialaisesta Anouar Brahemista. Ja kun oudista puhutaan, ei voida sivuuttaa itse mestaria eli Hamza el Diniä. Suosittelen Escalay: The Water Wheel-levyä.\nMasters of Persian Music: http://www.youtube.com/watch?v=df6x9AgAW-Y\nAnouar Brahem: http://www.youtube.com/watch?v=AaajkQEU3A0\nHamza el Din: http://www.youtube.com/watch?v=S9tGPTYqfCs\nAika jännä muuten ajatella, kuinka monisäikeisesti musiikki on oikein kehittynyt... Eurooppalaiset meni amerikkaan ja haki sinne afrikasta orjia. Monen mutkan kautta jenkeissä syntyi jazz ja nyt kuuntelemme osin itämaisilla instrumenteilla soitettua jazzia ja pidämme sitä jollain tasolla paikallisena kansanmusiikkina??\nenpä tuota vähään aikaan mitään muuta kuunnellutkaan kuin persialaista ja pohjois-intialaista klassista\nrokki on paskaa\n12.01.2010 09:54:32 (muokattu 12.01.2010 09:56:03)\nrkellu: enpä tuota vähään aikaan mitään muuta kuunnellutkaan kuin persialaista ja pohjois-intialaista klassista\nMutta hevi on paskimmillaankin parasta. Ja vielä parempaa, jos siihen yritetään yhdistää jotain "orientalvaikutteita". Sitten kun sekaan heitetään vielä progea, niin meillähän on tuju soppa valmiina:\nhttp://www.youtube.com/watch?v=lVDu … playnext=1&playnext_from=PL&index=1\nsecret chiefs 3 on parempi\nrkellu: secret chiefs 3 on parempi\nOnhan se parempi bändi, mutta Trey Spurance on kuitekin sen verran kova kilipää, että ei se pysty millään tyytymään ainoastaan rokin, hevin, progen ja lähi-idän musiikkivaikutteiden sekoitteluun. Kyllä sillä pitää olla sitä punkkia ja kaikkea ihme konemusahäröilyä.\nWild String Of Voodoo Strat: Kyllä sillä pitää olla sitä punkkia ja kaikkea ihme konemusahäröilyä.\nentä jos siitä sattuu pitämään?\nBobHope: Aika jännä muuten ajatella, kuinka monisäikeisesti musiikki on oikein kehittynyt... Eurooppalaiset meni amerikkaan ja haki sinne afrikasta orjia. Monen mutkan kautta jenkeissä syntyi jazz ja nyt kuuntelemme osin itämaisilla instrumenteilla soitettua jazzia ja pidämme sitä jollain tasolla paikallisena kansanmusiikkina??\nEihän me sitä kansanmusiikkina pidetä?\nKuitenkin, Anouar Brahem on kyllä tuttu nimi. Otan ensi kerralla asiakseni kirjastossa kaivaa linkkien artistien levyjä.\nrkellu: entä jos siitä sattuu pitämään?\nEi se väärin ole, satun itsekin pitämään.\nTabla soolot historian kovimmilta mestareilta\nTämän päivän kovin tabla mestari\nUstad Shabbir Nisar (Ustad Shaik Dawoodin poika)\nKovat on nuo tablalinkit.\nNyt tarvittaisiin musiikilliseen kyllästymiseen Orchestre Andaloun kaltaista orkesterin soittamaa musiikkia!\nKikolaa: Kovat on nuo tablalinkit.\nHmmm.... Voisit kokeilla sellaisia artisteja kuten Orquestra Arab de Barcelona (http://www.myspace.com/orquestraarabdebarcelona), Luis Delago ja Al Turath Ensemble. Noiden artistien musiikissa heijastuu aika hyvin tuo Välimeren musiikin kirjo.\nSpotifyistä voi ainakin kuunnella Luis Delagoa ja Al Turath Ensembleä. Orquestra Arab de Barcelonan Myspace-sivuilla on taas tosi paljon biisejä.


Native järjestää kielikursseja vastaamaan kasvaneeseen tarpeeseen osaajista, jotka kykenevät käyttämään englannin kieltä sujuvasti vaihtelevissa ja vaativissa tilanteissa. Nativen kokeneiden kouluttajien vetämillä kursseilla edistetään taitoja englannin kielisissä keskustelurutiineissa, puhelinkeskusteluissa ja erilaisissa työelämän tilanteissa. Kursseillamme opitaan tuntemaan kielialueen kulttuuria ja opastetaan käyttämään englannin kieltä hienovaraisesti ja kohteliaasti erilaisissa tilanteissa sekä välttämään keskustelukumppanin loukkaamista tahattomasti. Järjestämme lisäksi asiakkaan tarpeiden mukaan räätälöityä kielikoulutusta.\nRäätälöity englannin kielen kurssi edistyneille\nAina on varaa parantaa...\nTämä 10, 20 tai 40 tunnin kurssi räätälöidään vastaamaan eri alojen yritysten tai julkisen sektorin työntekijöiden tarpeisiin. Alustavassa tapaamisessa Nativen kielikouluttajan kanssa määritellään asiakkaan tarpeet ja oppimistavoitteet sekä laaditaan suunnitelma niiden saavuttamiseksi.\nHinta: 200€/ opetustunti\nKansainvälisen liike-elämän etiketti\nOle askeleen edellä...\nEnglannin kieli on eniten käytetty hallintokieli Euroopan Unionissa: ei ole yllätys, että kahdelle kolmesta englannin kielen käyttäjästä se ei ole äidinkieli. Tämän 20 tunnin kurssin tarkoitus on tuoda esille englannin kieltä puhuvien kulttuurieroja jotka voivat hankaloittaa viestintää ja aiheuttaa vakaviakin väärinymmärryksiä työssä ja yksityiselämässä. Nativen kielikouluttajan opastuksella tehtävien harjoitusten jälkeen olet paremmin valmistautunut työskentelemään menestyksekkäästi monikultturisessa, englantia puhuvassa maailmassa.\nEsityksen pitäminen ei ole ikinä helppoa. Esiintyminen vieraalla kielellä tärkeissä tilanteissa lisää paineita ja epävarmuutta. Harjoitukset, esimerkit sekä esiintymis- ja kielitaidon hiominen yhdistettynä rakentavaan palautteeseen tekevät mestarillisen oppimiskokemuksen\nKerro se kirjeessä...\nTällä etäkurssilla kehitetään kirjallisen yritysviestinnän taitoja. Saat arvokasta palautetta kielestä ja tyyliseikoista työhösi liittyvistä englannin kielisistä virallisista kirjeistä, sähköposteista ja muusta kirjallisesta viestinnästä.\nHinta: 150€ / osallistuja. Sisältää palautteen kolmeen kirje-, sähköposti- tms. luonnokseen\nTee itsestäsi numero...\nTämä etäkurssi tarjoaa kieliammattilaisen ohjausta työhakemuksen ja ansioluettelon laatimisessa. Kurssi suoritetaan pääasiassa sähköpostin välityksellä.\nC.V.: sisältää kolme luonnoksen tarkistamista ja palautteen - 150€\nCV ja työhakemus: sisältää kolme luonnoksen tarkistamista ja palautteen: 250€


Pobre, Helsinki: Arvostelut | Eat.fi\nPOBRE - filippiiniläistä ruokaa täydellä sydämellä\nMiyune 72 arvostelua\nAivan mahtava ravintola, filippiiniläinen ruoka pökerryttää raikkaudellaan ja mauillaan. Vierailimme ravintolassa ilta-aikaan, ja pieni ravintola oli jo lähes täynnä, mutta mahduimme vielä sekaan. Ystävällinen tarjoilija tuli pian tuomaan listat ja selasimme ne läpi. Kasvisruokia on eri ruokalajien läpi tarjolla pari per kategoria, mikä on ihan riittävästi ja ymmärrettävää. Lista on lyhyt, mikä ilahduttaa aina.\nValitsin nuudeliannoksen tofulla, ja se tarjoiltiin oikein ripeästi vaikka ravintola oli täynnä. Annos oli järkyttävän kaunis, monivärinen, tasapainoinen ja erittäin maukkaan näköinen. Makua todellakin löytyi, uusia, erilaisia makuja, käsintehdyissä nuudeleissa oli ihana koostumus ja pöytään tuotiin vielä pari talon soosia maustamaan. Niistä löytyi tulisuutta sekä lisää uusia makuja, joita kokeilin mielelläni.\nPalvelu oli välitöntä ja ystävällistä, ravintolan tunnelma läheisine keittiöineen on viihtyisä ja miellyttävä. Kaiken kaikkiaan Pobrea täytyy suositella todella lämpimästi!\nKokemus: À la carte • Hinta: 17€ • Lisätty: 11.10.2018\n5.krs Kampin Kauppakeskus, Urho Kekkosen Katu 01, 00100 Helsinki - Reitti


PureVPN Review 2020 - onko se hyvä Kodi Streamersille? Lue todelliset KÄYTTÄJIEN mielipiteet kommenteissa\nTämä arvostelu koskee VPN-palvelua, joka väittää olevansa maailman nopein Kodi VPN -palvelu; Se on totta, puhumme PureVPN: stä. Ei ole epäilystäkään siitä, että se on yksi suosituimmista ja erittäin suositeltavista VPN-palveluista, mutta pysyykö se vaatimuksillaan?\nPureVPN sijaitsee Hongkongissa, jolla on 2000+ palvelinta, jotka tarjoavat 300 000+ IP: tä yli 180 maassa; tee siitä huippuluokan VPN-palvelu.\nAsiakastuen ja tyytyväisyyden kannalta PureVPN osaa huolehtia siitä. He tarjoavat 24/7 live chat-tuki ja 30 päivän rahat takaisin -takuu, joita vain muutama muu VPN-palvelu tarjoaa.\nTarjoaa tietoturvaominaisuuksia, kuten PPTP, L2TP, SSTP, OpenVPN & IKEv2-protokollat, joissa on 10 samanaikaista kirjautumista, PureVPN on varmasti valittavana olevan linjan yläosa. Se tukee kaikkia tärkeimpiä käyttöjärjestelmiä (käyttöjärjestelmiä), kuten Windows, Android, iOS, macOS, Linux, FireStick ja FireTV, Roku, RaspberryPi jne..\nLue tämä PureVPN-arvostelu paljastaaksesi päivitetyt tiedot.\n1 PureVPN Kodi -katsaus\n2 PureVPN hinnoittelukatsaus\n3 PureVPN-palvelimet -katsaus\n5 Kuinka asentaa PureVPN Kodiin\n7 PureVPN ilmainen\n8 PureVPN-ilmaisia vaihtoehtoja\nPureVPN Kodi -katsaus\nPlussa PureVPN Miinukset PureVPN\nSinulla voi olla oma omistettu IP suoratoistoa varten Kodi Ei ilmaisia kokeiluversioita, toisin kuin Windscribe\nYli 2000 palvelinta sisään 180+ maissa, joissa on noin 300 000+ IP-osoitetta, sinulla voi olla mikä tahansa näistä ja virrata vapaasti Jäykkä hyvityskäytäntö\nSillä on oma Kodi Addon (Tarkista muut parhaat kodi-lisäosat)\nInternet Kill Switch ja NAT-palomuuri suojaamaan sinua Internet-yhteyden katkaisun aikana suoratoiston aikana\n7 päivän rahat takaisin -takuu jos on ongelmia tai tyytymättömyyttä\n24/7/365 Live Chat -tuki aina saatavilla\nZero Log Policy suojataksesi Kodi-streaming-yksityisyyttäsi\n10 samanaikaista kirjautumista, jotta voit nauttia streamista ystävien kanssa\nYhteensopiva reitittimien kanssa, jotta voit suojata langattomia yhteyksiäsi\nSuurin palvelinkokoelma Ison-Britannian, Yhdysvaltojen ja Kanadan P2P-optimoidut palvelimet Kodi-käyttäjille\nPureVPN: llä on kolme erilaista pakettia, kuukausi-, vuosi- ja yksinoikeus 2-vuoden paketti. Hinta Yksi kuukausi on 10,95 dollaria kuukaudessa, ottaa huomioon, että sen vuotuinen paketti maksaa Yhdysvalloille $ 2,91 kuukaudessa. Kaiken lisäksi PureVPN tarjoaa parhaan hinnan Yhdysvalloissa 2,91 dollaria kuukaudessa 2 vuoden paketista, joka on todellakin loistava tarjous ja paljon halvempaa kuin expressvpn.\nEt ole törmännyt tällaisiin tarjouksiin ja ominaisuuksiin tällä alhaisella hinnalla. Tämä on varmasti loistava paketti ja tärkeä syy miksi PureVPN: ää kiitetään.\nPureVPN: llä on enemmän kuin 750 palvelinta ympäri maailmaa; heidän mantereittain jakautuva esitys on esitetty alla:\nYksi syy, miksi pidän PureVPN: tä Kodissa verrattuna muihin Kodi VPN -toimittajiin, on se, että sillä on oma Kodi VPN -lisäosa, jonka voit asentaa arkiston kautta. PureVPN Kodi Addon päivitetään säännöllisesti heidän kehitysryhmänsä avulla varmistaen, että Kodi-käyttäjät voivat nauttia sen palveluita tämän Kodi-lisäosan kautta.\nKuinka asentaa PureVPN Kodiin\nKaikki käyttäjät, jotka käyttävät Kodi Leia 18 -sovellusta, asentavat PureVPN Kodi -lisäosan Kodi-version viimeisimmälle versiolle noudattamalla tätä menettelytapaa..\nAvata Kodi laitteellasi> Siirry Lisäosia valikko.\nKlikkaa Pakettien asentaja (laatikkokuvake) > Valitse nyt Asenna zip-tiedostosta vaihtoehto.\nAvaa ladattava Zip PureVPN-zip-tiedosto > Odota ilmoitusta.\nPalata Kodi-päävalikko > Mene Lisäosia valikko> Avata Ohjelman lisäosat > Klikkaa PureVPN> Klikkaus Lisäosien asetukset.\nMene VPN-määritykset paneeli > Kirjoita sinun PureVPN-käyttäjänimi ja salasana > Napsauta OK > Valitse nyt luettelosta palvelin, johon haluat muodostaa yhteyden.\nPureVPN tarjoaa juhlakaudella elinikäisen paketin tarjouksen, mutta tällä hetkellä se ei tarjoa mitään elinikäistä pakettia. Se tarjoaa kuitenkin eksklusiivisen 2 vuoden alennuspaketin hintaan yhden vuoden paketin eli Yhdysvaltojen$ 2,91 / kk.\nValitettavasti PureVPN free on vain huijaus, koska se ei tarjoa mitään ilmaista pakettia, minkä vuoksi meidän on kutsuttava tätä ilmaiseksi asiaksi myytiksi. Siitä huolimatta PureVPN tarjoaa 30 päivän rahat takaisin -takuun, joka melkein tarkoittaa samaa.\nValitettavasti, jos et aio ostaa PureVPN for Kodi tai PureVPN for firestick ja valitset Kodi VPN ilmaisen palvelun, meidän on ilmoitettava sinulle, että ne ovat aina haavoittuvia ja eivät ole niin luotettavia. Joka tapauksessa, tässä on joitain suosituimmista PureVPN-vaihtoehdoista:\nTee muistiin kaikki hänen ominaisuudet ja muista verrata niitä PureVPN Kodi -ominaisuuksiin. Saat selkeän kuvan, miksi suosittelen käyttämään PureVPN Kodi -sovellusta minkään muun VPN-palveluntarjoajan sijaan. Yksi näkyvimmistä asioista on, että sillä on oma Kodi-lisäosa toisin kuin mikään muu VPN, joka väittää olevansa huipputasoinen, mutta jolla ei ole omaa Kodi-lisäosaa..\n30 päivän rahat takaisin -takuu on maksettu kokeilu, jonka PureVPN tarjoaa käyttäjille ilmaiseksi. Jos käyttäjällä on tyytymättömyyttä tai ongelmia, käyttäjä voi saada hyvityksen helposti. PureVPN-sanelussa ei kuitenkaan ole sellaista asiaa kuin ilmainen kokeilu. Uskon, että kun asennat PureVPN: n Kodiin ja käytät sitä, alat varmasti rakastaa sitä.\nYksi parhaimmista vaihtoehdoista PureVPN: lle on Celo VPN, joka tarjoaa 2 päivän kokeilun. Aivan kuten muutkin huippuluokan VPN-palvelut, se ei myöskään pidä kirjaa.\nPureVPN on paras Kodi VPN -palvelu, jolla on monia upeita ominaisuuksia erittäin kohtuulliseen hintaan. Toisin sanoen voimme kutsua sitä vaikuttavaksi digitaaliseksi suojaukseksi niin halvalla kuin mahdollista.\nPureVPN kattaa melkein kaikki aspektit, jotka hyvän VPN: n tulisi olla. Tässä PureVPN-katsauksessa keskustelimme PureVPN: n kaikista piirteistä ja ominaisuuksista helpottaaksesi ostopäätöksesi tekemistä.\nPäivittää: Neutraalisuus alhaalla! Toistan, Neutraalisuus alhaalla! FCC teki sen, mitä me kaikki pelkäsimme, he peruuttivat


Menestystä monenlaisilla peleillä - Talous - Helsingin Sanomat\nMenestystä monenlaisilla peleillä\nRovio Assembly-tapahtumasta alkunsa saanut yhtiö ehti julkaista kymmeniä kännykkäpelejä ennen kuin se nousi jättimenestykseen Angry Birdsillä. Yhtiölle jauhavat rahaa pelihahmoja laajasti hyödyntävät oheistuotteet. Supercell Suomen toisen suuren mobiilipelimenestyjän hitit perustuvat siihen, että ilmaiseen peliin voi ostaa lisäominaisuuksia.\nRovio Assembly-tapahtumasta alkunsa saanut yhtiö ehti julkaista kymmeniä kännykkäpelejä ennen kuin se nousi jättimenestykseen Angry Birdsillä. Yhtiölle jauhavat rahaa pelihahmoja laajasti hyödyntävät oheistuotteet.